"Paşinyan özlüyündə həm siyasi, həm diplomatik etika, həm də intellekt baxımından çox geridəqalmış bir tipdir. Amma nə qədər paradoksal olsa da, hazırda Ermənistanın xilası bu yaramaz adamdır. Bu yaramaz adam devrilərsə, Ermənistan 45 il əvvələ qayıdacaq, daha da pis günə düşəcək. Söhbət artıq Ermənistanın dövlət kimi mövcudluğundan gedir, məsələ Azərbaycanda deyil. Böyük güclər İrəvana etdikləri "stavka"nın müqabilində 40-dan çox dövlətin ona qarşı koalisiya qurduğu, 600-dən çox sanksiyaya məruz qalan Rusiyanın bu ölkədəki qələbəsini Ermənistana bağışlamayacaqlar".\n- Ermənistan müxalifətinin etiraz aksiyaları çoxdan davam edir və bu partlayış çoxdan gözlənilirdi. Çünki Qarabağ müharibəsindən sonra - post-münaqişə dövründə Avropa İttifaqı təşəbbüsü ələ aldı. Avropa Şurası prezidenti Şarl Mişel və Fransa lideri Emmanuel Makronun iştirakı ilə keçirilən görüşlər onu göstərdi ki, Avropa İttifaqı Cənubi Qafqazda sülhün bərqərar olmasında aparıcı rol oynamaq niyyətindədir. Bu niyyətindən geri çəkilən deyil.\nKTMT-nin Moskvada keçirilən son toplantısı çərçivəsində Vladimir Putinin ən sonda Paşinyanla görüşməsi onu göstərdi ki, Rusiya əvvəllər Ermənistan baş nazirinə "stavka" etmirdisə, indi isə ümumiyyətlə onun hakimiyyətindən narazıdır. İrəvan və Ermənistanın bəzi rayonlarının mərkəzlərində keçirilən etiraz aksiyalarının sifarişçisi, təşkilatçısı, ssenari müəllifi və maliyyə mənbəyi Rusiya hakimiyyətində təmsil olunan bəzi qüvvələrdir.\nBu qüvvələr istəmirlər ki, Ermənistan Rusiyanın təzyiq orbitindən çıxaraq, Avropa İttifaqına meyllənsin. Çünki Rusiya itirə-itirə gəlir. KTMT-nin sammiti də göstərdi ki, hətta guya Rusiyanın hərbi-siyasi müttəfiqi olan ölkələr belə, Belarus istisna olmaqla - heç biri Moskvanın Ukraynadakı əməliyyatlarını dəstəkləmir.\nRusiya Qazaxıstan, Özbəkistan, Qırğızıstan və Ukraynanı itirdi, əlində ancaq Belarus və Ermənistan qalır. Artıq Rusiya Belarusa qoşun yeridib və faktiki olaraq, bu ölkəni İttifaq Dövləti adıyla metapoliya halına salıb. Ermənistanda isə Rusiyanın çox zəif hərbi bazası var. Rusiyanın Gümrüdəki bu bazası haqda miflər uydurulub, "çox güclü" olması barədə təbliğat aparılır.\nAmma 44 günlük Qarabağ müharibəsi və Ukraynada davam edən əməliyyatlar göstərdi ki, Rusiya müdafiə naziri hələ də XX əsrin əvvəllərindəki "Jukov strategiyası" ilə fəaliyyət göstərir. XXI əsrdə Rusiya ordusu və texnikasının nəyə qadir olduğunu gördük. Buna görə də, Paşinyanın əldən çıxması Rusiyanın maraqlarına cavab vermir.\nErmənistanın sabiq prezidentləri Robert Köçəryan və Serj Sərkisyanın rəhbərlik etdiyi siyasi təşkilatlar, habelə "Daşnaksütyun" bir araya gələrək hakimiyyəti ələ keçirmək istəyirlər. Amma onların fəaliyyət proqramları yoxdur. İstəkləri ancaq hakimiyyətə gəlməkdir, bunu edəndən sonra isə hədəfləri Rusiyanın təsir imkanlarını bərpa etməkdir, vəssalam. Yəni Ermənistan Qarabağ məsələsi ilə bağlı hansı addımları atacaq, sülh müqaviləsini hansı şərtlərlə imzalayacaq, nə olacaq - bunların heç biri ilə bağlı ehtimalları yoxdur.\nPaşinyan özlüyündə həm siyasi, həm diplomatik etika, həm də intellekt baxımından çox geridəqalmış bir tipdir. Amma nə qədər paradoksal olsa da, hazırda Ermənistanın xilası bu yaramaz adamdır. Bu yaramaz adam devrilərsə, Ermənistan 45 il əvvələ qayıdacaq, daha da pis günə düşəcək. Söhbət artıq Ermənistanın dövlət kimi mövcudluğundan gedir, məsələ Azərbaycanda deyil. Böyük güclər İrəvana etdikləri "stavka"nın müqabilində 40-dan çox dövlətin ona qarşı koalisiya qurduğu, 600-dən çox sanksiyaya məruz qalan Rusiyanın bu ölkədəki qələbəsini Ermənistana bağışlamayacaqlar.\n- Paşinyan tez-tez sülhdən danışır, hətta Qarabağın Azərbaycan ərazisi olduğunu deyir, Qarabağ və bu bölgənin rayonlarını Azərbaycanın tarixi toponimləri, yəni öz isimləri ilə adlandırır. Belədirsə, bəs niyə "sülh göyərçini" ola bilmir, ümumiyyətlə, o, həqiqətənmi "Qarabağ yükü"nü Ermənistanın çiyinlərindən atmaq istəyir?\n- Ümumiyyətlə, Paşinyanı "sülh göyərçini" obrazında təsəvvür edə bilmirəm. Görünsə, bütün göyərçinlərə nifrət edərdim. Söhbət ondan gedir ki, Paşinyan mövcud reallıqlar çərçivəsində hərəkət etmək məcburiyyətindədir. Ermənistan əhalisinin tam əksəriyyəti yeni müharibə, Rusiyadan asılı olmaq istəmir. Çünki Rusiyadan asılı olmaq - forpost kimi qalmaq ən yaxşı halda Belarusun taleyinin təkrarlanması deməkdir. Yəni müstəqilliyinin 95 faizinin əlindən alınması, xarici və daxili siyasətdə bütünlüklə Moskvadan asılı olmaq anlamına gəlir. Bu, Ermənistan üçün dalandır. Ermənistanın mövcud siyasətinə baxdıqda, müxtəlif ölkələrdə yaşayan erməni icmalarını unutmayaq, onlarda Rusiyaya meyl yoxdur.\nAksiyalara gəldikdə, bu prosesin davam edəcəyini düşünürəm. Təxminən iyunun əvvəllərinə qədər küçələrin bağlanması, dövlət idarələrini ələ keçirmək və s. kimi cəhdlər olacaq. Amma Paşinyanın səbri tükənib. Çünki oyun artıq "qırmızı xətt"ə çatır. "Qırmızı xətt" isə Rusiyanın Ermənistanda geosiyasi mövcudluğuna imkan verməməkdir. Bu, artıq Paşinyanlıq deyil, Qərbin geosiyasi sifarişidir.\n- Gərginlik daha aktiv fazaya keçməyəcək, bunlar Paşinyanın göstərişi ilə edilir. Sərhəddə ara-sıra atışmalar, kiçik toqquşmalar olacaq, təəssüf ki, bundan sonra da davam edəcək. Bu o vaxta qədər gedəcək ki, yekun sülh müqaviləsi imzalanacaq. Bu, Paşinyanın "daxili mətbəx"ə hesabladığı oyunudur. Paşinyan bununla onu göstərmək istəyir ki, guya Azərbaycanın qələbəsi ilə barışmır, guya dövlət sərhədini indiki formada tanımır, guya erməni ordusu yenə də güclüdür və guya erməni əsgəri yenə döyüşməyə hazırdır.\n1 İyul 10:32 6 557 İyul ayı üçün HAVA PROQNOZU açıqlandı\n1 İyul 15:22 4 126 “Fasilədə Zaurdan soruşdum ki, niyə belə etdin?”\n1 İyul 16:23 3 831 İrəvan Qarabağa "ordu" göndərir - Rusiya səssiz qalsa Azərbaycan vuracaq\n27 İyun 13:07 17 766 Aqşin Fatehə 70 min AZN-lik avtomobil nömrəsi hədiyyə etdilər - VİDEO


Qadınlar, qəhvə için! » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Qəhvə qadın orqanizmi üçün faydalıdır. Bu nəticəyə ABŞ alimləri 84 min qadın və 42 min kişi arasında çoxillik təcrübə əsasında gəliblər. Araşdırmalar göstərir ki, gündə 2 fincan qəhvə içən qadınlar ürək-damar sisteminin xəstəliklərilə 25% daha az xəstələnirlər. Bundan əlavə, "qəhvəsevər” qadınların başqa xəstəliklərdən ölüm halları da 20% daha azdır.


Almaniyada messencer yazışmalarını izləməyə icazə verildi - 24 saat xəbərlər\nAlmaniyada qəbul olunan yeni qanun xüsusi xidmət orqanlarına messencerlərdəki yazışmaları izləmək icazəsi verir.\nBundestaqın bu qərarı Skype və WhatsApp kimi populyar messencerlərə də şamil olunur.\nDW xəbər verir ki, qanun almaniyalı istintaqçılara cinayət işlərində casusluq proqramlarından istifadə etmək imkanı da yaradır.Bu halda informasiya hələ onu göndərənin kompüterindəykən ələ keçirilə bilir.\n“Adətən cinayətkarlar kommunikasiyanın şifrəli kanallarından istifadə edirlər. Ağır cinayətləri açmaq getdikcə çətinləşir”, – deyə Almaniya daxili işlər naziri Tomas de Mezer məlum qanunun qəbulunun zəruriliyini şərh edərkən bildirib.\nMüxalifətdən olan deputatlar isə qanun layihəsini tənqid edərək onun fundamental haqları pozduğunu bəyan ediblər.\nPrevious Article “Gürcüstanda yanacaq ucuzlaşmağa davam edəcək”\nNext Article “Azəristiliktəchizat”ın zərəri 117 milyon manatı ötüb


Nazir stadionun çökmə xəbərindən danışdı\n11 Mart 2015 - 11:16\nGənclər və idman naziri Azad Rəhimov da Bakı Olimpiya stadionunun çökməsi ilə bağlı yayılan məlumatlara aydnlıq gətirib.\n“Qafqazinfo”-nun xəbərinə görə, nazir bildirib ki, Olimpiya stadionunda gözәl işlәr aparılır:”Stadionda yüzlərlə insan işlәyir. Әgәr hansısa bir problem yaransaydı, heç kim orada işlәmәzdi. Bu xəbərlər Azәrbaycanda keçirilәn Avropa oyunlarına zәrbә vurmaq üçündür. Azәrbaycanda şayiәlәr çoxdur. Bu da onlardan biridir”.\nAzad Rәhimov ermәnilәrin Avropa oyunlarında iştirakı ilә bağlı sualı da cavablandırıb. O bildirib ki, Avropanın bütün ölkәlәri Bakıya dəvətlidir: “Biz bütün komandaları vә onların bura gәlәn idmançılarının sayını izlәyirik. Eşitdim ki, ermәnilәrin yunan-roma gülәşçilәri vә gimnastları Azәrbaycana gәlmәk istәmir. Dünәn Ermәnistan Milli Olimpiya Komitәsi dә iclas keçirib vә qәrar qәbul edib ki, ermәni idmançıları Avropa oyunlarında iştirak etmәkdә sәrbәstdir”.\nVirtualaz.org xatırladır ki, stadionun çökməsi xəbərinə A.Rəhimovdan əvvəl ARDNŞ-in və AFFA-nın prezidenti Rövnəq Abdullayev də münasibət bildirmişdi: “Hamısı boş şeydir, şayiədir. Kimlərsə Bakıda keçiriləcək I Avropa Oyunlarına kölgə salmaq istəyir. Mən də bu şayiələri eşitdim. Bu, Azərbaycanda təşkil olunacaq nüfuzlu yarışa növbəti dəfə qara yaxmaq cəhdidir”.


“Artıq bu sistem hazırdır və dövlət qurumlarında olan e-maillərin miqrasiyası başlanılıb. Vahid e-mail sisteminin özəlliyi ondan ibarətdir ki, biz burada daha mükəmməl kriptolaşma tətbiq edirik. Bu isə təhlükəsizlik baxımından önəmlidir”.\nTural Məmmədov bu gün istifadəyə verilən blacklist.gov.az saytı haqqında da məlumat verib: “Bir müddət əvvəl əmək və əhalinin sosial müdafiəsi nazirliyi haqqında saxta məlumat yayılmışdı. Məhz ondan sonra biz qərara gəldik ki, belə bir sayt yazaq və zərərverici kontentləri bura yerləşdirək. Hazırda saytda 30507 informasiya resursu yerləşdirilib ki, bundan da istifadə edilə bilər”.\nBunu “Kibertəhlükəsizlik həftəsi” çərçivəsində AMEA-nın İKT institutunda keçirilən tədbirdə çıxış edən Xüsusi Dövlət Mühafizə Xidmətinin (XDMX) nümayəndəsi Tural Məmmədov verib.\nT.Məmmədovun sözlərinə görə, təmsil etdiyi qurum dövlət qurumları üçün vahid e-mail sisteminin tətbiqinə başlayır: “Bir müddət əvvəl əmək və əhalinin sosial müdafiəsi nazirliyi haqqında saxta məlumat yayılmışdı. Məhz ondan sonra biz qərara gəldik ki, belə bir sayt yazaq və zərərverici kontentləri bura yerləşdirək. Hazırda saytda 30507 informasiya resursu yerləşdirilib ki, bundan da istifadə edilə bilər”. (Report)


“Ərim hələ toyumuza bir gün qalmış döydü məni...”\n... Adını demədi, heç mən də soruşmadım. Amma yaşını dedi - gələn ay 50 olacaq. Şərti olaraq Sona K. adlandırdığımız bu qadın 30 ildir ki, həyat yoldaşı tərəfindən zorakılığa məruz qalır.\nLaçın rayonundan məcburi köçkün olan Sona ailəsi ilə birlikdə Bakıda birotaqlı evə sığınıb. 1986-cı ilin dekabrında ailə qurub. İşgəncəyə məruz qalması da ailə qurması ilə başlayıb. Həyat yoldaşından aldığı ilk sillə isə toylarından bir gün əvvəl qaş alması üstündə olub. Evliliklərinin ilk illərində nisbətən rahat dolansalar da, 1992-ci ildən sonra vəziyyət pisləşib. Narkotik aludəçisi olan əri evdə hər gün dava-dalaş salmağa başlayıb.\n“Ailə qurmağımıza ailəmdən heç kim razı deyildi. Valideynlərim deyirdilər ki, bizim ailələrimiz uyğun gəlmir. Həm də mənə ailə qurmazdan əvvəl onun narkotik istifadəçisi olduğunu demişdilər. Lakin o zaman cavan idim, bu söz mənə çatmadı, dərk etmədim. Evləndikdən sonra onun narkotikdən istifadə etməsini öz gözlərimlə gördüm...”, - 30 ildən sonra ər zülmündən qaçıb Bakıdakı qadın sığınacaqlarından birinə pənah gətirmiş həmsöhbətimiz deyir.\nSona xanımın dediyinə görə, həyat yoldaşının səsinə vurulubmuş. Xor dirijorluğu üzrə texnikumda təhsil alan gənc qız toylarda müğənnilik edən gələcək həyat yoldaşı ilə o zaman tanış olub. Evlənəndən sonra narkotik istifadəçisi olan ərini düz yola çəkməyə çalışıb. Lakin cəhdləri ərində qıcıq yaratdığından, onu döyməyə başlayıb: “Məni o qədər döyürdü ki... İllərlə döyüb, bıçaqlayıb, hətta başıma tikişlər qoyulub, amma səsimi çıxarmamışam. Başıma təpiklə o qədər vurub, divarlara çırpıb, blokda sürüyüb ki... Başımda tikişlərin yeri qalıb. Bədənimdə sağ yer yoxdur, gedib şikayət verməmişəm, hamısını gizlətmişəm, soruşanda demişəm ki yıxılmışam...\nHər dəfə gedib şifahi şikayət edib qayıdırdım. Axı Azərbaycanda polisə gedən qadınlara yaxşı baxmırlar. Onun da dişində şirə qalırdı ki, “döyürəm-söyürəm, heç nə eləmir”. Amma ötən ilin mayın 21-də məcbur qalıb polisə bildirdim. Dedilər, “şikayət ərizəsi yaz, şifahi bildirməklə olmaz. Həm də biz sənə keşik çəkə bilmərik”. Mən də ərizə yazdım.\n... Bəzən gecələr məni döyüb atırdı küçəyə. Küçələrdə skamyalarda yatırdım. Neçə aydır ayaqyalın, başıaçıq çöllərdəyəm. Nə qədər qapılarda qalmaq olar? Daha bizə yaşamağa imkan vermir. Çox qorxuram. Əslində, ölməkdən qorxmuram, əzab çəkməkdən qorxuram...”\n“Oğlum ağlını itirib dəlixanaya düşdü...”\nKiməsə əsəbiləşəndə, pulu olmayanda gəlib acığını ondan çıxdığını deyən qadının sözlərinə görə, elə bu səbəbdən ailəsi paramparça olub. Atasının dava-dalaşları ucbatından böyük oğlu xalasıgildə yaşayır. Kiçik oğlu isə psixi xəstəlik tapıb: “Ərləri narkoman olan qadınlar məni yaxşı başa düşər. O, özündə olmur, səhərə qədər yatmır, öz-özünə danışır, narahatlıq verir. Onun ucbatından kiçik oğlumun psixologiyası tamamilə pozuldu. Hazırda 2 saylı Psixiatriya Xəstəxanasında müalicə alır. Bir müddət yaxşılaşır, sonra yenə də əvvəlki vəziyyətə qayıdır. Onun xəstəxanaya düşməsinin səbəbi gözləri qarşısında mənim dəhşətli şəkildə döyülməyim oldu. Hallı vəziyyətdə gəldi və məni boğmağa başladı. Əlindən oğlum aldı. İki gün sonra da beyni pozuldu, xəstəxanaya düşdü. 27 yaşı var, bu yaşında bütün həyatı məhv oldu...”\nSığınacağa pənah gətirən qadının sözlərinə görə, artıq ərinin hərəkətlərinə əsəbiləri davam gətirmir. Özü bir yana, ağır psixi pozuntusu olan övladının həyatını təhlükəyə atmaq istəmir. Deyir ki, narkotik satışına, dələduzluğa, oğurluğa görə 6 dəfə tutulan həyat yoldaşı üçün həbsxanaya düşmək adi bir şeydir. Dozanın vaxtı gələndə qabağındakını gözü görmür, ayaqlayıb keçir: “Boşanmaya ərizə verdim və iddia qaldırdım ki, həyatım təhlükə altında olduğuna görə mənə bir ay vaxt verilməsin. Dedim ki, həyat yoldaşım məni hədələyir, deyir, “6 dəfə tutulmuşam, səni də öldürüb 7-ci dəfə tutulacağam”. Hamı mənə əvvəldən dedi ki, boşan, ondan uzaqlaş. O, həbsxanaya düşəndə uşaqlarım balaca idilər, 5-6 yaşları vardı. Ümidlərlə yaşayırdım, fikirləşirdim ki, düzələr, uşaqlarımı atasız qoymaq istəmədim. Nə qədər mübarizə apardım, onu düzəldə bilmədim. Şərin, böhtanın, haqsızlığın qurbanı oldum. Hallı vaxtı məni döyür, amma ayıq vaxtında baxsanız, narkoman olduğunu bilməzsiniz. O, mədəni narkomandır. Bütün polis bölmələrində qeydiyyatdadır. Ayılanda etdiyi hərəkətlərə, məni döydüyünə görə peşman olur. Amma nə olsun, mənim sağlamlığım, uşağımın sağlamlığı geri qayıtmayacaq ki?!”\nMəktəbdə narkoman müəllim?\nSığınacaq haqda televiziyadan eşidən Sona xanım bura üz tutub. Lakin sığınacağa gəlməyi də ona baha başa gəlib. Əri bu dəfə ona şər atmağa başlayıb: “O həm də yalançıdır, şər-böhtan atır. İndi də buradayam, şər atır ki, guya başqası ilə gəzirəm. Ayıq vaxtında deyir ki, “mən sənə inanıram, sənin necə biri olduğunu bilirəm”. Amma hallı olan kimi telefonu əlinə alıb haqqımda hamıya ağzına gələni deyir”.\nMüsahibimizin dediyinə görə, bundan sonra istəsə də, rahat və sakit həyat yaşaya bilməyəcək. Hətta narkoman ərindən xilas olsa belə. Çünki oğlunun da əsəbləri pozulduğundan onu saxlamaq müşkülə çevrilib. Özünün dediyi kimi, uşaqları gözlərini açandan yaxşı şey görməyiblər: həmişə ataları gözlərinin qabağında narkotikdən istifadə edib, analarını döyüb.\nQadının illər sonra boşanmasına digər bir səbəb isə ərinin oğurluq etməsi olub: “Mənə oğlumun həkimi dedi ki, psixi xəstələr elədir, dərmanlarını saxlamaq olmaz. Ona görə faizə girib pul götürürəm ki, dərmanların pulunu ödəyə bilim. Təsəvvür edirsiniz, çantamdan uşağımın dərmanpulunu oğurlayıb gedib narkotik alıb. Sən nə qədər vicdansız ola bilərsən ki, bunu edəsən? Bu, mənə çox ağır gəldi və qərar verdim ki, bu adamdan mütləq boşanacağam...\nMən onun normal kişi kimi bir həftə ayıq olmasını görməmişəm. 2013-cü ildə axırıncı dəfə həbsxanadan çıxandan sonra başa düşdüm ki, boş söhbətdir, o, heç vaxt düzəlməyəcək”.\nSona xanım deyir ki, narkomanla evliliyi təkcə özünün və uşaqlarının həyatını məhv etməyib. Bundan ailəsi, bütün yaxınları ziyan çəkib: “O qədər peşmanam ki... Bu həyatda bir gün görmədim. Nə uşaqlarım gördü, nə özüm...\n50 yaşım var, bütün həyatım məhv oldu, sağlamlığım getdi. Mənim taylarımın nəvələri var, gəlin gətiriblər. Çox peşmanam, cavanlığım, sağlamlığım getdi. Bütün bədənimdə xəsarət yerləri var. Əslində, ailəmdə hamı - bacım, qardaşım mənim döyülməklərimdən, küçələrdə qalmaqlarımdan yorulublar...\nAmma o da heç nə qazana bilmədi. Daha toya aparan da yoxdu. Özünü apara bilmədiyinə, yalançılığına, narkotikə görə bütün getdiyi yerlərdən qovulur...”\nMüsahibimiz ən dəhşətli etirafı söhbətimizin sonunda etdi. O qədər dəhşətli idi ki, hətta başına gələnləri belə kölgədə qoydu. Məlum oldu ki, ailəsini bu günə qoyan, uşağını psixi xəstə edən şəxs Laçın rayonunun musiqi məktəblərindən birində müəllim işləyir.\n6 dəfə məhkumluq həyatı yaşayan narkoman məktəbə necə işə düzəlib, bunu heç kim bilmir... Onun dərs dediyi uşaqların aqibətini düşünəndə insanı vahimə bürüyür...\nİnanırıq ki, aidiyyəti qurumlar bu məsələ ilə maraqlanacaq.


® “Azercell” ilə Nəsimi irsindən zövq al - AZƏRTAC – Azərbaycan Dövlət İnformasiya Agentliyi\n® “Azercell” ilə Nəsimi irsindən zövq al\nLider mobil operator “Audio Kitab” layihəsində dahi şairin əsərlərini üç dildə təqdim edib.\nFəaliyyəti boyu Azərbaycanın mədəni irsinin qorunub saxlanmasına yönəlik təşəbbüs və layihələrə xüsusi önəm verən “Azercell Telekom” bu ilin əsas mədəniyyət hadisəsinə də öz rəqəmsal töhfəsini qatır.\nBildiyimiz kimi, ən görkəmli şairlərimizdən biri olan İmadəddin Nəsiminin 650 illik yubileyi şərəfinə Azərbaycan Respublikası Prezidentinin Sərəncamına əsasən, 2019-cu il ölkəmizdə “Nəsimi ili” elan edilib. Dahi Nəsimini xarici oxuculara da daha yaxından tanıtmaq, onun yaradıcılığını müasir mütaliə vasitələri ilə təbliğ etmək məqsədi ilə şairin qəzəlləri üç dildə səsləndirilərək “Bookmate” proqramının “Audiobook” (“Audio Kitab”) bölümünə yüklənilib. Artıq “Azercell”in təqdim etdiyi “Bookmate” mobil tətbiqindən istifadə edən hər kəs dil daşıyıcıları tərəfindən səsləndirilən Nəsimi irsindən zövq ala bilər. Qeyd edək ki, şairin irsindən nümunələr Teymur Nəcəfzadənin rəhbərlik etdiyi “Kolorit” yaradıcılıq emalatxanasının dəstəyi ilə yazıya alınaraq mobil əlavəyə yüklənib.\n“Azercell Telekom” yeni audiotoplunun ərsəyə gəlməsi münasibətilə “Bakı Kitab Mərkəzin”də Xalq yazıçı Anarın, Əməkdar artist Sevda Ələkbərzadə kimi görkəmli incəsənət xadimlərinin, Türkiyənin ölkəmizdəki səfiri Erkan Özoralın, Rusiyanın səfiri Mixail Boçarnikovun, Hollandiyanın səfiri Onno Kerversin, Moldovanın səfiri George Leuka kimi ölkəmizdə fəaliyyət göstərən diplomatik korpus rəhbərlərinin, eləcə də nüfuzlu biznes strukturlarının iştirakı ilə “İki cahan” adlı xüsusi tədbir də təşkil edib. Tədbirdə Nəsiminin qəzəlləri müxtəlif dillərdə səsləndirilib, “Sığmazam” şeiri üzərinə hazırlanmış pantomima və şairin yaradıcılığına həsr olunmuş "İki cahan" videosu nümayiş etdirilib.\nMəlumat üçün bildirək ki, “Azercell”in güzəştli qiymətlə təqdim etdiyi “Bookmate” mobil kitabxanası minlərlə kitabı elektron cihaz üzərindən oxumaq imkanı yaradır. “Bookmate” mobil kitabxanasına aylıq cəmi 3,50 AZN ödəməklə, oxucular yalnız xarici ədəbiyyatla deyil, azərbaycanlı müəlliflərin əsərləri ilə də tanış ola bilirlər. Xidmət haqqında ətraflı məlumat və qoşulma qaydalarını “www.azercell.com/bookmate” səhifəsindən əldə etmək mümkündür.\nQeyd edək ki, “Azercell” gələcəkdə də davamlı şəkildə həm Azərbaycan, həm də dünyanın ədəbiyyat və incəsənət nümunələrini əlçatan etmək istiqamətində yeni rəqəmsal həllər təqdim edəcək.\nAZERTAG.AZ : ® “Azercell” ilə Nəsimi irsindən zövq al\n® “Azercell” ilə limitsiz “WhatsApp” yazışmaları\n® “Azercell” ilə “Karyerada ilk addım”ını at\n® “Azercell” il ərzində regionlarda 4G şəbəkəsini 364 faiz artırıb\n® “Azercell”in “Mobil Göz Klinikası”nın yeni səfərləri


Adalet.az | GÜNLƏR VARDI... Adalet.az | GÜNLƏR VARDI... Adalet.az | Ədalət -\n24853 | 2007-10-06 04:38\nSovet dövrü mətbuatının siması çoxumuzun yadındadı. Bədii nəşrlərdən başqa, yerdə qalanları əsasən sənaye və kənd təsərrüfatından bəhs edən yazılar verilirdi. Reallıqla heç bir əlaqəsi olmayan fikirlər, şişirdilmiş rəqəmlər oxucunu bezdirmişdi.Elə portret oçerkləri, zarisovkalar yazırdıq ki, haqqında danışılan adamı nəinki qohum-qardaşı, heç özü də tanıya bilmirdi.Mülkədarın oğlu muzdur oğlu, kolxoz sədrinin qızı çoban qızı kimi təqdim edilirdi.Sən demə, bu millətdə heç bir özgə silkin nümayəndəsi- bəy, xan, tacir, ziyalı yoxmuş... Ərzaq dükanlarında camaat ət, yağ növbəsinə duranda biz qəzet səhifəsində bir kolxoza bir rayonun əhalisinə yetdik ət tədarük etdirir, sağıcılara ildə hər inəkdən 4 min litr süd sağdırırdıq. Oxucuların giley-güzarı da yadımdadı: "Nə qədər pambıqdan, taxıldan yazılarmış bu qəzetdə..."\nİmperiyanın dayaqları laxlayan kimi "can qardaşlarımız" əsrlərdən bəri torpaqlarımıza qıcadıqları yırtıcı dişlərini daha gizlətməyi lazım bilmədilər, açıq- aşkar hücuma keçdilər. Müharibə, şəhidlər, talan edilib yer üzündən silinən şəhər və kəndlərimiz, erməni vəhşilikləri, qaçqın və köçkünlərin zilləti... İndi də bunlar qəzet mövzusu oldu... Bunlar da, təbii ki, həm yazanları, həm də oxuyanları tezliklə yordu, bezdirdi... Cəmiyyəti nostalji bürüdü...\nNeçə il bundan qabaq məşhur telejurnalist Mais Məmmədovun bir söhbətində dediyi sözləri unuda bilmirəm: "Əvvəlki tək bir təsərrüfatdan pambıq, taxıl yığımından reportaj verməyi elə istəyirəm ki" Bu ilki mətbuat günündə vaxtilə işlədiyim rayon qəzetinə ünvanladığım bir-iki cümlədə mən də qarış-qarış gəzdiyim tarlalar, zəmilər, fermalar üçün burnumun ucu göynədiyini yazmışdım. İradə xanım Tuncay da telefonda kənd həyatından bəhs edən yazılardan ötrü burnunun ucunun göynədiyini dilə gətirdi. Yəqin belələri çoxdu. Mən də o burnunun ucu göynəyənlərin xoş xatiri üçün kəndin dünənindən və bu günündən bir yazı hazırlamaq istədim.\nMais müəllimin haralı olduğunu bilmirəm. İradə xanım şəhərdə böyüyüb. Mən kəndçi qızıyam və gördüklərimi, duyduqlarımı, yaşadıqlarımı yazmaq istəyirəm. Görək, o günlərdən ötrü burnumuzun ucunun göynəməsinə dəyərmi?!\nMəsəl var,deyirlər, kor atlanıb öz ölkəsini çapar. Mən də "çapqınlığa" öz kəndimizdən-Hacıqabul rayonunun Kolanı kəndindən başlamaq istəyirəm... O zaman kəndimiz Sabirabad rayonunun tərkibində idi.Beş kənd bir kolxozda-"Şirvan" kolxozunda birləşmişdi.Kolxozun taxılçılıq, pambıqçılıq,heyvandarlıq, yemçilik, sonralar isə bostançılıq briqadaları vardı. Kolxozumuz qabaqcıl deyildi, həmişə siyahıda axırıncı yerlərdən birini tuturdu. Bunun əsas səbəbi kəndimizin ucqarda, əldən-ayaqdan uzaqda yerləşməsiydi. Rayon rəhbərləri bura nisbətən az-az gəlirdilər. Ancaq təhkimçilərin gəlişi kənddə əməlli-başlı həyəcan yaradırdı.Uşaqlı qadınları da evdən çıxarıb tarlaya aparırdılar.Biri deyirdi: "Xəmir acıtmışdım, təndirə çörək bişirəcəkdim, mən qayıdıncan xəmir qıcqırıb qalxacaq" O birisi deyirdi: "Görürsən, sən Allah, nehrənin üstündən durğuzdular məni". Ancaq ürəklərində sevinirdilər; çoxdan görmədikləri tay-tuşlarını görüb o ki var söhbət edəcəkdilər, axı...\nQonşu kəndlərin birində ibtidai, o birində səkkizillik məktəb vardı. Orta məktəb bizim kənddəydi, həm də evimizə yaxındı.Hələ aşağı siniflərdə oxuyanda bizi kolxozçulara köməyə aparırdılar.Körpə pambıq kollarının dibindəki alaqları əllərimizlə yoldururdular. Beşinci sinifdən pambıq yığımına qatırdılar. Olurdu ki, sentyabrın 1-ndə sinif otaqlarına girməmiş məktəbin həyətindən qaytarırdılar. "Gedin paltarlarınızı dəyişin, çörəkdən-sudan götürüb birbaş tarlaya". Pambıq sahələri kənddən xeyli uzaqda-çöl-biyabanda yerləşirdi.Səhərlər kolxozçularla bir yerdə yük maşınının kuzovuna minib sahəyə gedirdik. �zümüzlə bir-iki butulka su, çörək, meyvə götürürdük. Maşının kuzovuna iki süd bidonunda içməli su qoyurdular. O da heç günortayacan çatmırdı.Sonra çöldə içməli su axtarırdıq. İçini qarğı-qamış basmış arxların dibindən su tapırdıq.Qamışları aralayan kimi mığmığalar vığıltıynan qalxıb ağzımıza- burnumuza dolurdu.Su duru, sərin olsa da içində qurdlar qaynaşırdı. Əlimizlə suyu çalxalayırdıq ki, qurdlar suyun dibinə qaçsınlar, biz də butulkalarımızı doldurub sərin, duru sudan doyunca içək. Axşam da yük maşınının kuzovundan xeyli yuxarı qalaqlanmış pambıq xarallarının üstündə qapanın yanına gəlirdik. O kələ-kötür,neçə-neçə arxların, kanalların üstündən, böyründən keçən torpaq yollarda pambıq xarallarının üstündə atılıb düşə-düşə, valay vura-vura gəlməyimiz yadıma düşəndə indi az qalır ürəyim dayansın.Amma o zaman qorxmurduq. Uşaqlığın romantikası da yəqin elə adamın heç nədən qorxmamasında, heç nəyin axırını düşünməməsindədir. O vaxt uşaq olmayan valideynlərimizin ağlı hardaymış, görəsən? Yəqin onların da öz romantikası varmış...\nKənddə baş verənləri, ölüb-itənləri axşam evə qayıdanda eşidirdik. Axşamüstü sahəyə yığılmış pambığı daşımağa gələn sürücü xəbərlər gətirərdi. Bəzən şad xəbərlər də olurdu.Deyirdi ki, kəndə kino gətiriblər, ya da oxuyanlar gəliblər. Həmin günlər pambıq çəkiləndən sonra maşını birbaşa kolxoz binasına sürürdü. Biz də acqarına, toz-torpaq içində elə maşının kuzovundan hind filmlərinə baxıb kövrəlir,paytaxtda, rayon mərkəzində tanınmayan çalıb-oxuyanlara sidq-ürəkdən əl çalırdıq.\nHər ayın axırında elə qapanın yanında kilosu 5 qəpikdən pambıq pullarını verirdilər.\nHavalar soyuyurdu, tez-tez yağış yağırdı.Bizsə hələ məktəbə getmirdik. Sinfimizin oğlanları tarlada od qalayırdı, əllərimizi qızdırırdıq. Birinci rübün axırında- bütün Sovetlər ölkəsində 7 Noyabr- Böyük Oktyabr sosialist inqilabının ildönümü qeyd olunandan sonra dərsə gedirdik. Müəllimlər ikinci rübdə birinci rübün də proqramını "belimizə yükləyirdilər". İnstitut və texnikumlara qəbulda isə kənddən gələn abituriyentlərə heç bir güzəşt olunmurdu.\nGürcüstanlı tələbə yoldaşım Sabirabadın Muğan tayına dostugilə qonaq gedibmiş.Sonra dəhşətlə mənə danışırdı": Siz orada necə yaşayırsız? Gözümlə gördüm, milis bir hamilə qadını döyə-döyə pambıq yığmağa aparırdı".\nO zaman kolxoz və sovxozlarda əsas təsərrüfat sahəsi pambıqçılıq idi və bu sahənin də bütün ağırlığı kolxozçu qız-gəlinlərin üzərinə düşürdü. Gün çıxmamışdan hava qaralanacan qıçını qatlamadan, belini düzəltmədən başıaşağı sahəni əldən salıb 200-250 kiloqram pambıq yığan qızlar tanıyırdım. Onların heç biri nə qəhrəman oldu, nə Lenin ordeni aldı, nə də deputat oldu. Bu titulları almaqdan ötrü o zamanın da özünəməxsus "sınaq"ları vardı...\nQəzetdə işləyəndə gördüm ki, pambıq yığılanda rayon adamı da elə kolxozçular qədər əziyyət çəkir.Hər işin ahəngi pozulurdu.İdarə və təşkilatları, məktəbləri bağlayıb işçiləri, müəllim və şagirdləri, hətta işləməyən evdar qadınları da pambığa aparırdılar. Redaksiya işçiləri deyirdilər ki, əvvəllər biz də gündüzlər pambıq yığır,axşamlar qəzet çıxarırdıq. Kənddən də heç kəsi rayon mərkəzinə buraxmırdılar. Küçədə tək-tək adam görəndə təəccüblənirdin. Lap İkinci Dünya Müharibəsi dövründəki arxa cəbhəni xatırladırdı. Univermaq və mağazalar axşam saat 8-də, 9-da açılırdı. Hər səhər mərkəzi meydandakı dirəyə vurulmuş radiodan pambıq yığımı barədə məlumat veriləndə elə bilirdin Levitan cəbhə xəbərlərini oxuyur.\nAxırda Məhsul bayramı olurdu. Sifətinə ləkə düşmüş, əl-ayağı təndir kösöyünə dönmüş qız-gəlinlərə güldan, maqnitofon, uzaqbaşı xalçadan-zaddan verirdilər. Maşın alanlar da olurdu.Hədiyyələrin qiymətlisini isə məmurlar ya evlərinə aparır, ya da alverçilərə verib satdırırdılar. Bir sözlə, sözün məcazi yox, hərfi mənasında xalqın başını pambıqla kəsirdilər.\nYəqin oxucu deyəcək ki, yəni o vaxtlarda heç bir ürəkaçan şey yox idi?! Vardı! �zü də lap çox! Kolxozçular ilbaşına xeyli pul, taxıl alırdılar. Bağda, bostanda yetişdirdiklərini kooptorqlara satırdılar. İşıq sönmürdü, qaz kəsilmirdi,səhər-axşam dupduru su verilirdi.Ailələrin çoxu yayda Soçiyə, Kislovodska, Pyatiqorska dincəlməyə gedirdilər. Xalq o qədər yaxşı yaşayırdı ki, Şuşaya dincəlməyə gedənləri "çuşka" adlandırırdılar...\nQırx ildən çoxdu kəndimizə işıq çəkildiyi. Elə o vaxtdan da kənd arvadları səliqəsini,kişilər ağızlarının dadını itirdilər. Samovar çayının, təndir çörəyinin, ocaqlıqda bişən çığırtmanın,plovun, dovğanın ətri ildən-ilə uzaqlaşan şirin xatirələrə döndü. Alüminium, plasmas qab-qazanlar, vedrə-ləyənlər mağazalardan bayıra daşdıqca arvadlar heç bilmədilər tabağı, samovarı, mis qazanı, tavanı, sərnici, badyanı, ərsini, səhəngi, aftafa-ləyəni hara tulladılar.Saxsı nehrənin ahəngdar loqqultusu daha qulaqları oxşamır, bardaqların sərin suyu yaddan çıxıb... İtirə-itirə gəlib çıxdıq bu günə...\n(Birinci yazının sonu)


Xəyalınızdakı işə açılan qapı - Study in Turkey\nYaxşı təhsil, yaxşı yaşam və...\nMəzun olduqdan sonra soruşulması lazım olan ən əhəmiyyətli sual bəlkə də budur:\n“Bundan sonrası nə olacaq?“\nTürkiyədəki universitetlərdən məzun olan beynəlxalq tələbələr üçün bir çox variant var.\nBunların arasında bunları saya bilərik; yüksək lisenziya davam edə bilmə, məşhur olaraq qəbul görən bir diploma sahib olma və ehtiyac Türkiyədə istərsə də Türkiyə xaricində iş tapma imkanı. Buna əlavə olaraq, beynəlxalq şagirdlərə təhsil gördükləri şəhərcikdə yarı zaman iş imkanı təqdim olunur.\nİnkişaf edən və böyüyən iqtisadiyyatı ilə Türkiyə, dünyanın başı çəkən iqtisadiyyatları arasında yer almaq mövzusunda inkişaf yazmaqdadır.\nTürkiyədə iş edən qlobal markalar və bu markalarla birlikdə çalışan Türk markaların sayı gedərək artır. İyun 2013 etibarı ilə, Türkiyədə iş edən beynəlxalq şirkət sayı 34,000’dir.Bu sayının% 50ini Avropa Birliyi ölkələri meydana gətirməkdədir. Beynəlxalq investorların gözdə ölkəsi mövqesindəki Türkiyədə bu şirkətlərdə iş şansına da sahibsiniz.\nAyrıca birlikdə eyni təhsili aldığınız yoldaşların və Türkiyədə tanış olduğunuz digər yoldaşların, Türkiyədə və hətta dünyada nə qədər əhəmiyyətli müvəffəqiyyətlərə imza atdıqlarına şahid olacaqsınız.\nQurduğunuz bu əlaqələri yeni imkanlara qapı açmaq üçün istifadə edə bilərsiniz.\nUniversitet Sənaye əməkdaşlığı


Ren.az | Əmlak Məlumatı Bülleteni-http://ren.az/az/news/read/206/\nQaydalar / Tikintiyə tələblər\nAzərbaycanda tikintiyə tələblər və bu sahəyə nəzarət tədbirləri yumşaldılıb.\nPrezident İlham Əliyev «Şəhərsalma və Tikinti Məcəlləsinin təsdiq edilməsi, qüvvəyə minməsi və bununla bağlı hüquqi tənzimləmə haqqında» qanunun tətbiqi barədə Azərbaycan Prezidentinin 2012-ci il 4 sentyabr tarixli 695 nömrəli Fərmanında dəyişikliklər edilməsi haqqında fərman imzalayıb.\nYeni fərmana əsasən adı çəkilən sənəddən tikinti sahəsində çalışanların peşəkarlıq sertifikatlarının tələb olunması ilə bağlı hissə çıxarılıb. Belə ki, fərmanın əvvəlki variantında yer almış 1.6.9-cu yarımbənddə müvafiq icra orqanına tapşırılırdı ki, peşəkarlıq sertifikatlarının verilməsi və ya ləğv edilməsi qaydalarını, habelə sertifikatlaşdırılmalı peşələrin siyahısını müəyyən etsin və bu barədə Azərbaycan Respublikasının Prezidentinə məlumat versin.\nDövlət başçısının digər fərmanı ilə 2014-cü il 24 noyabr tarixli 375 nömrəli Fərmanla təsdiq edilmiş «Dövlət şəhərsalma nəzarətinin həyata keçirilməsi Qaydaları»nda da dəyişiklik edilib. Həmin dəyişikliyə əsasən, bu sahədəki hüquqpozuntuları ilə bağlı inzibati protokol forması sənəddən çıxarılıb.\nSosial evlər üçün ilkin ödəniş qaydası\nAzərbaycanda sosial evlərin alınması üçün tələb olunan ilkin ödəniş qaydası dəqiqləşib. Bununla bağlı prezident İlham Əliyev Mənzil İnşaatı Dövlət Agentliyinin sərəncamında olan mənzilləri vətəndaşların güzəştlə əldə etməsi Qaydasında dəyişiklik edilməsi barədə fərman imzalayıb. Fərmana əsasən, ilkin ödənişin 10%-dən daha çox olmasına qoyulmuş qadağa ləğv edilib. İndiyədək sosial mənzil almaq istəyən vətəndaşlar 10%-dən artıq ilkin ödəniş edə bilməzdilər, dəyişiklikdən sonra isə ilkin ödəniş 10%-dən az olmamaq şərtilə müştərinin istəyindən asılı olaraq dəyişə bilər.\nİpoteka kreditləri ilə bağlı tələblər dəyişdi\nNazirlər Kabineti "İpoteka kreditləşməsi məqsədi ilə yaşayış sahəsinin 1 kvadratmetri üçün orta bazar qiymətinin müəyyən edilməsi Qaydası"nın təsdiq edilməsi haqqında" Azərbaycan Respublikası Nazirlər Kabinetinin 2016-cı il 31 avqust .tarixli 323 nömrəli qərarında dəyişikliklər edilməsi barədə qərar qəbul edib. Adı çəkilən qərar ipoteka kredit ilə alınan evlərin 1 kvadratmetrinin qiyməti, eləcə də evin vəziyyəti – təmirli və ya təmirsiz olması ilə bağlı məsələəri tənzimləyir. Xatırladaq ki, əvvəlki qərara əsasən, ipoteka kreditləri ilə yalnız o evləri almaq olardı ki, onların 1 kvadratmetrinin qiyməti həmin ərazi üzrə orta qiymətdən artıq olmasın. Qərara edilən dəyişikliklər bu tələbi aradan qaldırıb. Daha dəqiqi, orta qiymət tələbi yalnız güzəştli ipoteka kredit ilə alınan evlərə aid olacaq. Adi ipoteka kredit ilə isə istənilən qiymətə ev almaq mümkün olacaq.\nDigər dəyişiklik isə evlərin təmirli olub-olmaması ilə bağlıdır. Əvvəlki qaydaya əsasən, ipoteka kreitləri ilə yalnız təmirli evlər alına bilərdi. Bu tələb həmin mənzillərin yaşayış üçün tam yararlı olması və alıcıların işinin yüngülləşdirilməsi məqsədi daşıyırdı. İndi isə məlum olur ki, əvvəla təmirli olması evlərin qiymətini artırır, halbuki alıcı həmin ev başqa formada təmir etdirmək istəyə bilər. Bundan başqa, təmirli olması tələbi ipoteka kredit ilə yarımçıq tikililərdə ev alınması imkanının qarşısını alır. Buna görə də Nazirlər Kabineti öz qərarında dəyişilik edib. Nəticədə ipoteka kredit ilə alınan evlərin təmirli olması tələb olunmayacaq.


Meyvə və tərəvəzlərin faydası » Qadınla.Com - Qadınlar Birİncidir!\nBalqabaq:K və C vitamini ehtiva edər. Qanın laxtalanmasını nizamlar. Sümük inkişafını təmin edər. Böyrək funksiyalarında faydalıdır.Armud:Fosfor, kalsium və kaliumdan zəngindir. Ürək əzələlərinin nizamlı işinə fayda verər. Təzyiq nizamlamasında təsirlidir. Posadan zənginliyi səbəbiylə bağırsaqları işlədər.Tut:Kalsium, C və B vitamini ilə bol lif ehtiva edər. Sidik gətirən və bağırsaq məşqçidir.Albalı:Kalsium, fosfor və C vitamini ehtiva edər. Diş çürüməsini önləmədə faydalıdır. Sidik gətirəndir. Bədənin su tarazlığını təmin edər.Ərik:A və C vitamini ilə kalsiumdan zəngindir. Bağırsaq məşqçi və müqavimət artırıcıdır.Əncir:Bol sıxa, əzələ, fosfor və maqnezium ehtiva edər. Həzmə köməkçidir. Sümük və diş sağlamlığına təsirlidir.Üzüm:Kalium və C vitamini anbarıdır. Həzm sistemi üzərində faydalıdır. Bədənin müdafiə etmə mexanizmini gücləndirər.Ananas:Kalium, fosfor, dəmir, A və C vitamini ehtiva edər. Toksin atıcıdır. Bağırsaqların nizamlı işini təmin edər. Dəri sağlığında təsirindir. Gümrahlığı artırar.Kök:A, B, D və E vitamini qaynağıdır. Dəri və sümük sağlığında, hüceyrə yenilənməsində faydalıdır. Saç tökülməsini azaldar və saçı canlandırar.Xiyar:A, B və C vitamini ilə fosfor və selenyum anbarıdır. Güclü bir antioksidandır. Dərini nəmləndirər. Sidik yolları infeksiyalarında faydalıdır. Bol miqdarda sıxa ehtiva etməsindən ötəri bağırsaq məşqçidir. Sakitləşdirici təsiri vardır və toksin atıcıdır.Şalgam:C vitamini, kalium və maqnezium ehtiva edər. Yüksək təzyiqə yaxşı gəlir. Lif tərkibiylə bağırsaq məşqçidir. Antioksidan xüsusiyyəti ilə xərçəngə qarşı qoruyucu təsirləri vardır.Soya:A vitamini, folik turşu, doymamış yağ turşuları, dəmir və yüksək nisbətdə lif ehtiva edər. Ürək sağlamlığını qoruyar. Təzyiqə yaxşı gəlir. Bağırsaq məşqçidir. Antioksidan xüsusiyyəti ilə xərçəngə qarşı qoruyucudur. Sümükləri gücləndirər.Brokoli:A, C, E, B1 və B2 vitamini və bol miqdarda sıxa ehtiva edər. Ürək xəstəliklərinə qarşı meşəbəyidir. Prostat və kolon xərçəngi riskini azaldar. Dəmir və folik turşudan zəngindir. Qansızlığa faydalıdır.Kahı:A, B və E vitamini ehtiva edər. Sinir sistemində faydalıdır. Böyümə və inkişafda, dəri və saç sağlığında müsbət təsirləri vardır.Soğan:A, B və C vitamini ilə fosfor və kükürddən zəngindir. Təbii antibiotikdir. Bronx bucaqçı, bağırsaq məşqçidir. Dayanıqlılığı artırar. Sümük və diş sağlığında faydalıdır.Sarımsaq:A, B, C və E vitamini ilə sakaroz ehtiva edər. Yaşlanmağı gecikdirər. Yüksək təzyiqi nizamlar. Təbii antibiotikdir. Damar inkişafında faydalıdır.Kərəviz:A və E vitamini ilə folik turşu və kalium ehtiva edər. Sidik gətirəndir. Həzmi asanlaşdırar. Sinir sistemində sakitləşdirici təsiri vardır.Qarpız:A və C vitamini ilə fosfor və kalium ehtiva edər. Böyrəkdəki qum və daşların atılmasında faydalıdır. Toksin atıcıdır. Maye ehtiyacının qarşılanmasına da qatqısı vardır.Qovun:A vitamini, kalium və folik turşudan zəngindir. Damar tıkanıklığında, bağırsaqların işində təsirlidir. Göz sağlına fayda verər.Kələm:Folik turşu, A, B və E vitamini cəhətdən zəngindir. Güclü antioksidandır. Mədə narahatlıqlarında və həzmsizlik aradan qaldırmada faydalıdır. Toksin atıcıdır.Gül kələm:Kaliumdan zəngindir. C vitamini ehtiva edər. Ürək xəstəliklərində və təzyiq salmada faydalıdır.Kartof:C və B vitamini ilə fosfor və kaliumdan zəngindir. Həzmsizliyi aradan qaldırar. Mədə narahatlıqlarında faydalıdır. Ürək üzərində müsbət təsirləri vardır. Nişasta tərkibli olduğu üçün qan şəkərinin sürətlə yüksəlməsinə səbəb ola bilər.Ənginar:Bol sıxa ehtiva edər. Kalsium, kalium, maqnezium, A və C vitamini ehtiva edər. Qaraciyər və öd kisəsi sağlamlığını qoruyar. Həzmi asanlaşdırar. Böyrəklərin işini nizamlar. Toksin atıcıdır.Təzə paxla:Folik turşu, kalium, A və C vitaminindən zəngindir. Pis xolesterolun düşməsində köməkçidir. Antioksidan xüsusiyyəti vardır.Avakado:Kalium, maqnezium, A və E vitamini ehtiva edər. Lif nisbəti yüksəkdir. Qəbizliyə yaxşı gəlir. Qalın bağırsaq və hemoroit üçün faydalıdır. Yüksək təzyiqi salıcı təsiri vardır.Heyva:A, B və C vitamini ehtiva edər. Mədəni rahatlaşdırar. İshala qarşı meşəbəyidir. Dəriyə faydalıdır.Paxla:A və C vitamini ehtiva edər. Lif cəhətdən zəngindir. Qəbizliyə yaxşı gəlir. Xolesterola və xərçəngə qarşı qoruyucudur.İspanaq:B və C vitamini ilə maqnezium və sinkdən zəngindir. Dəri sağlamlığına, sinir sisteminə, həzmə, göz sağlamlığına, böyüməyə və inkişafa faydalıdır.Qarğıdalı:Zülal, A, B və C vitamini cəhətdən zəngindir. Damar sərtliyinə və xolesterola faydalıdır. Böyrəklərin nizamlı işində fayda verər.Banan:B6 vitamini və kaliumdan zəngindir. Hüceyrə yenilənməsində və immunitet sisteminin güclənməsində faydalıdır. Elektrolit tarazlığını təmin edər.Ərik:A, B və C vitamini ehtiva edər. Dəri, göz və immunitet sisteminə fayda verər. Sümük inkişafını artırar. Qansızlığa yaxşı gəlir. Əzələ və sinir sistemini gücləndirər.Vişnə:A vitamini və kaliumdan zəngindir. Qaraciyər və mədə üzərində müsbət təsirləri vardır.Şaftalı:C vitamini, kalium və posadan zəngindir. Həzmi asanlaşdırar. Sinir sisteminə faydası vardır. Bədənin müdafiə etmə sistemini gücləndirər.Pomidor:Folik turşu, maqnezium, kalium, B və A vitamini ehtiva edər. Hüceyrə yenilənməsində, immunitetin artmasında, sümük və əzələ inkişafında təsirlidir.Badımcan:B1, B2, C və A vitamini ehtiva edər. Sinir sisteminə yaxşı gəlir. Dəri sağlamlığına və immunitet sisteminə faydalıdır.Portağal:C vitamini və flovanoid deyilən antioksidan anbarıdır. Qansızlığa yaxşı gəlir. Ürək və arteriyaları qoruyar. Xolesterol salıcıdır. İmmunitet sistemini gücləndirər.Nar:C vitamini, dəmir və kalium anbarıdır. Çox güclü antioksidandır. Xərçəngə qarşı qoruyucudur.Naringi:C və A vitamini ilə kalium cəhətdən zəngindir. Xəstəliklərə qarşı bədənin müqavimətini artırar. Yüksək təzyiqi salmağa köməkçi olar. Damar sərtliyinə faydası vardır. Güclü bir antioksidandır.Kivi:C vitamini anbarıdır. Yaşlanmağı gecikdirər. Güclü antioksidandır. Allergiyaya qarşı immuniteti artırar.Çiyələk:A, C və E vitamini ilə folik turşudan zəngindir. Əzələ və oynaq ağrılarında faydalıdır. Dəriyə yaxşı gəlir. Yaşıl bibər:C vitamini cəhətdən çox zəngindir. Güclü bir antioksidandır.Limon:Yüksək nisbətdə C vitamini ehtiva edər. İskorbüt xəstəliyinə yaxşı gəlir. Güclü antioksidandır. Sidik yolları iltihabında faydalıdır.Cəfəri:Çox yüksək nisbətdə C vitamini ehtiva edər. Ayrıca folik turşu, A və E vitamini cəhətdən zəngindir. Böyümə, sümük və diş sağlamlığı inkişafında təsirindir.Mango:A və C vitamini cəhətdən xeyli zəngindir. Göz və dəri sağlamlığına yaxşı gəlir. Antioksidan xüsusiyyəti ilə xərçəngə qarşı qoruyucudur. loading... 0\nOnun_Mələyi İspanaq ,lobya və kələmi ümumiyətlə yemirəm..heç dadı necə olur bilmirəm. ..uşaqlıqdan sevmirəm...faydalı olduğu üçün evdə zorla yedirməyə çalışdılar, bir çimdik yeyib qaytardım, irgəndim..şorba, kivi, sarımsaq, alma ...faydaları olsada yiyə bilmirəm nəsə ....təşəkkürlər


“PAŞA Sığorta”nın ofisləri Şirkət\nPAŞA Sığorta/Şirkət haqqında\n“PAŞA Sığorta” açıq səhmdar cəmiyyəti Azərbaycanın sığorta xidmətləri bazarında tanınmış liderlərdən biridir. Hal-hazırda şirkətin nizamnamə kapitalının həcmi 50 milyon manatdır. Kapitalın bu cür yüksək səviyyəsi “PAŞA Sığorta” şirkətinə öz sığorta öhdəliklərini əminliklə yerinə yetirməyə zəruri maliyyə imkanı verir və onun ödəmə qabiliyyətliliyinə zəmanət verir. Bundan başqa, şirkətin öz vəsaitləri ilə kifayət qədər təmin olunması, onun gələcək inkişafı üçün zəruri potensialının mövcudluğundan xəbər verir. Sığorta xidmətləri bazarında “PAŞA Sığorta” şirkəti özünü universal sığorta şirkəti kimi təqdim edir. Şirkət həm fərdi, həm də korporativ müştərilər üçün 36 icbari və könüllü sığorta xidməti növü təklif edir. “PAŞA Sığorta” şirkətinin biznes-proseslərinin əsasında milli bazarın xüsusiyyətləri nəzərə alınmaqla, ən qabaqcıl Qərb təcrübələrinin mexanizmləri durur. Şirkətimiz “AMCHAM”, “Global Compact”, “IMIA” və “Azərbaycan Sığortaçılar Assosiasiyası” kimi təşkilatlatda üzv kimi təmsil olunur.\tBaş səhifəyə qayıt\tSığorta hadisələri


Peşəkar boks üzrə ağır çəkidə keçmiş dünya çempionu Evander Holifild yenidən rinqə qayıdır.\nSport7.az xəbər verir ki, bu barədə amerikalı boksçu şəxsi "Twitter" səhifəsində paylaşım edib. 57 yaşlı idmançı xeyriyyə döyüşlərində iştirak edəcəyini açıqlayıb. Ancaq o, bununla bağlı əlavə məlumat verməyib.\nAprelin 25-də digər tanınmış boksçu Mayk Tayson karyerasını bərpa edəcəyini bildirib. 53 yaşlı boksçu xeyriyyər turnirlərində qüvvəsini sınamaq arzusunda olduğunu söyləyib. Ardınca isə o, sosial şəbəkələrdə məşq videosunu paylaşıb.\nDaha sonra avstraliyalı promouter Brayan Amatruda Taysonun nümayandəsi ilə əlaqə saxladığını və ona boks görüşü üçün 1 milyon ABŞ dolları təklif etdiyini bildirib.\nMayk Tayson 1997-ci ildə keçirdiyi revanş döyüşündə Evander Holifildin qulağını dişləyib. Nəticədə döyüş yarımçıq dayandırılıb, Tayson isə diskvalifikasiya olunmaqla yanaşı, 3 milyon ABŞ dolları məbləğində cərimələnib.\nHolifild peşəkar rinqdə sonuncu döyüşünü 2011-ci ildə keçirib. Onun hesablnda 44 qələbə və 10 məğlubiyyət var. Boksçunun iştirakı ilə baş tutmuş 2 qarşılaşma isə heç-heçə ilə yekunlaşıb.


Milli Şura sentyabrın 23-də mitinq keçirəcək\nMilli Şura sentyabrın 23-də saat 15-dən 17-dək İnaşaatçılar metrosunun yaxınlığındakı “Məhsul” stadionunda mitinq keçirmək barədə qərar qəbul edib.\nAXCP sədri Əli Kərimli bildirib ki, mitinq keçirilməsi üçün Bakı şəhər İcra Hakimiyyətinə müraciət edilib.\nAXCP sədri Facebook səhifəsində canlı yayımda deyib ki, Milli Şura Baş Prokurorluqdan korrupsiya yolu ilə ölkədən çıxarılmış milyardlarla dollarla bağlı cinayət işi başlamasını tələb edib.\n“Lakin indiyədək nə prokurorluq cinayət işi başlayıb, nə də dövlət başçısı İlham Əliyev bununla bağlı izahat verib. Buna baxmayaraq dünyanın 8 dövlətində bu faktla bağlı cinayət işi qaldırılıb. Avropa Parlamenti Azərbaycanda bu korrupsiyanın, pul yuyulması əməliyyatının sonadək araşdırılması barədə qətnamə qəbul edib. Avropa Şurasının baş katibi Azərbaycanın Avropa Şurasından çıxarılmasının gündəmə gəldiyini vurğulayıb. ABŞ-da Azərbaycanda insan haqlarını pozan məmurlara qarşı sanksiyalar anons edilib. Amma Azərbaycan iqtidarından heç bir səs yoxdur. Azərbaycan xalqı bu vəziyyətlə barışa bilməz”, o qeyd edib.\nKərimli bildirib ki, Milli Şura xalqın pullarının geri qaytarılmasını, günahkarların cəzalandırılmasını tələb etmək üçün ümumxalq mitinqi təyin edib.\n“Biz bu mitinqdə xalqın oğurlanmış pullarının geri qaytarılmasını tələb edəcəyik. Korrupsionerlərin, oğruların məsuliyyət daşımasını tələb edəcəyik”, o qeyd edib.\n“The Guardian” qəzetində dərc olunmuş araşdırmaya görə, Azərbaycanın Beynəlxalq Bankı vasitəsi ilə 2012-2014-cü illərdə ölkədən 2,9 milyard dollar çıxarılaraq Böyük Britaniyada qeydiyyatdan keçən 4 offşor şirkətə ötürülüb. Məqalədə iddia olunur ki, hətta Müdafiə Nazirliyi, Fövqəladə Hallar Nazirliyi və keçmiş Milli Təhlükəsizlik Nazirliyi də Londondakı saxta şirkətlərə pul göndərib. Bununla yanaşı, Azərbaycanın silah aldığı Rusiyanın “Rosoboroneksport” şirkəti də ofşor zonadakı şirkətlərə milyonlarla dollar pul köçürüb.\nSentyabrın 9-də Milli Şura Azərbaycanın Baş Prokurorluğundan baş vermiş cinayət hadisəsi ilə bağlı cinayət işi başlamağı tələb edib.\n“Kimliyindən asılı olmayaraq xalq malını talan edən vəzifəli şəxslər qanun qarşısında məsuliyyət daşımalı, xalqdan oğurlanmış milyardlar müsadirə olunaraq dövlət büdcəsinə qaytarılmalıdır”, qurumun bəyanatında deyilir.\nAzərbaycan prezidentinin mətbuat katibi Azər Qasımov bildiriib ki, məqalədəki “məlumatlar” absurd xarakter daşıyır.\n“Dünyada Azərbaycana qarşı fəaliyyət göstərən müəyyən dairələr və onların havadarları, eləcə də erməni lobbisinin maliyyələşdirdiyi ayrı-ayrı kütləvi informasiya vasitələrinin nümayəndələri mütəmadi olaraq Azərbaycana qarşı ağlasığmayan, iftira dolu, yalan məlumatlar yaymaqla məşğuldurlar. Özü də bu cür yazılar elə təqdim olunur ki, guya orada göstərilən faktlar dəlil-sübutlara və sənədlərə əsaslanır. Bu da bir növ məsələlərin mahiyyətinə dərindən bələd olmayan kütləvi oxucuya psixoloji təsir etmək məqsədi daşıyır”, o qeyd edib.


2021, 16 Aprel, Cümə, Bakı vaxtı 15:24\nTürkiyədən tikinti və santexnika materialları gətirən sahibkar Bədrəddin Quliyev gömrükdə yenidən problemlə üzləşib. Onun AzadlıqRadiosuna dediyinə görə, yüklə dolu iki maşın Qırmızı körpüdəki yoxlama keçid məntəqəsindən ölkəyə buraxılmır.\nSahibkar bildirir ki, yükün bütün sənədləri qaydasındadır:\n«Mənə deyirlər ki, yuxarıdan bizə desinlər sonra buraxaq. Mənim sənədlərim qaydasında olduğu halda, büdcəyə çatacaq bütün vergilər ödənildiyi halda gətirdiyim yük niyə ölkəyə buraxılmır?».\nB.Quliyev iddia edir ki, ondan həm də tələb edirlər ki, gömrük bəyannaməsində gətirdiyi malların qiymətini real qiymətlərdən bir neçə dəfə aşağı göstərsin.\nAmma o, bunun mümkünsüz bir iş olduğunu deyir. Bildirir ki, belədə ödəməni hesabdan hesaba apardığından ən ciddi xəbərdarlığı bankdan alacaq. Digər bir problem isə satış zamanı ortaya çıxacaq və vergi orqanları haqlı olaraq malın sənədlərdəki qiymətləri ilə bazar qiymətləri arasındakı fərqi araşdıracaq. Bu araşdırmanın nəticəsi də onun xeyrinə olmayacaq.\nB.Quliyev deyir ki, iki ilə yaxındır Türkiyədən mal gətirsə də, son vaxtlar ona problemlər yaradılır.\nSahibkar Türkiyədən mal gətirməzdən əvvəl Rusiyadan kolbasa məmulatlarının idxalı ilə məşğul olub, amma gətirdiyi yük 22 gün gömrükdə saxlandıqdan sonra bu sahədən əl çəkib.\nLAP YUXARI İNSTANSİYAYA…\nB.Quliyevin sözlərinə görə, üzləşdiyi problemlə bağlı Dövlət Gömrük Komitəsinə, Bakı Şəhər Baş Gömrük və Sumqayıt Gömrük idarələrinə müraciət edib, amma hələ ki, problem öz həllini tapmayıb.\nSahibkarın sözlərinə görə, hara müraciət edirsə, hamı problemin həllinin yuxarılardan asılı olduğu bildirir. Elə bu baxımdan da lap yuxarı instansiyaya – prezidentə müraciət etməyə hazırlaşır.\nB.Quliyev deyir ki, ölkədə sahibkarlığa yaradılan əlverişli şəraitdən hər gün danışılır, amma bir neçə ay ərzində dövlət büdcəsinə 1 milyon manata yaxın vergi ödəyən sahibkara işləməyə imkan verilmir. Büdcəyə ödənməli olan pulları ondan rüşvət kimi istəyirlər.\nYÜKÜN SƏNƏDLƏRİNDƏ HƏR HANSI PROBLEM YOXDUR, AMMA…\nQırmızı körpü sərhəd yoxlama keçid məntəqəsində yük şöbəsi rəisinin AzadlıqRadiosuna dediyinə görə, B.Quliyevin gətirdiyi yükün sənədlərində hər hansı bir problem yoxdur. Sadəcə, həmin sahibkar bununla bağlı Dövlət Gömrük Komitəsinə müraciət etməlidir və yalnız bundan sonra yük buraxıla bilər.\nDövlət Gömrük Komitəsindən isə deyirlər ki, B.Quliyev məsələ ilə bağlı komitə rəhbərinə məktubla müraciət etməlidir və yalnız bundan sonra məsələnin araşdırılması mümkündür.\nAmma Bədrəddin Quliyev deyir ki, ötən gün Dövlət Gömrük Komitəsinin 1-ci müavini Səfər Mehdiyevin qəbuluna düşməyə cəhd etsə də, ona həmin şəxsin məşğul olduğunu bildiriblər.


232-Cİ AYƏ | islamic mənbələri\nوَإِذَا طَلَّقْتُمُ النِّسَاء فَبَلَغْنَ أَجَلَهُنَّ فَلاَ تَعْضُلُوهُنَّ أَن يَنكِحْنَ أَزْوَاجَهُنَّ إِذَا تَرَاضَوْاْ بَيْنَهُم بِالْمَعْرُوفِ ذَلِكَ يُوعَظُ بِهِ مَن كَانَ مِنكُمْ يُؤْمِنُ بِاللّهِ وَالْيَوْمِ الآخِرِ ذَلِكُمْ أَزْكَى لَكُمْ وَأَطْهَرُ وَاللّهُ يَعْلَمُ وَأَنتُمْ لاَ تَعْلَمُونَ (232)\n“Qadınlarınıza təlaq verdiyiniz zaman iddələri sona çat-dıqda əvvəlki ərləri ilə izdivac etmələrinə – əgər aralarında mü-nasib razılıq olarsa – mane olmayın. Bu elə bir göstərişdir ki, yalnız Allaha və Qiyamət gününə imanlı olan şəxslər ondan ib-rət alırlar (və ona əməl edirlər). (Bu göstərişlər) sizin ailələ-rinizin inkişafı üçün daha təsirli, aludəlikləri yumaq üçün daha faydalıdır. Allah bilir, siz isə bilmirsiniz.”\nPeyğəmbər səhabələrindən biri olan Məqəl ibni Yəsar, öz bacısı Cəmlanın əvvəlki əri ilə yenidən izdivac etməsi-nə qarşı çıxmışdı. Cəmlanın əvvəlki əri Asim ibni Üdeyy ona təlaq vermişdi. Hər ikisi iddə tamam olduqdan sonra ye-nidən evlənmək istəyirdi. Yuxarıdakı ayə nazil olaraq onu belə bir izdivaca qarşı çıxmaqdan çəkindirdi.\nBu ayənin, Cabir ibni Əbdüllahın öz əmisi qızının əvvəlki əri ilə yenidən izdivac etməsinə müxalifət etdiyi zaman nazil olması da qeyd edilmişdir. Bəlkə də cahiliyyət dövründə qadının yaxın adamlarına belə bir haqq verilir-di.\nŞiə fiqhində qardaşın bacı, eləcə də əmi oğlunun əmi qızı üzərində heç bir qəyyumluq haqqı yoxdur. Amma təf-sirdə görəcəyiniz kimi, bu ayə qəyyum və qeyri-qəyyum barəsində ümumi bir hökm verərək bəyan edir ki, ata, ana, əmi oğlu və sair şəxslərin belə bir izdivacla müxalifət etməyə haqqı yoxdur.\nDİGƏR BİR YANLIŞ ADƏTİN LƏĞV EDİLMƏSİ\nƏvvəldə qeyd olunduğu kimi, bir zaman qadınlar cahi-liyyət dövrünün dözülməz adət-ənələri və kişilərin kəskin zülmlərinə məruz qalırdılar. Onların arzu və istəklərinə məhəl qoyulmur, azğın kişilərin iradə və meyllərinə qeyd-siz-şərtsiz tabe olmaları tələb olunurdu.\nBu acınacaqlı vəziyyətin bariz nümunələrindən biri də həyat yoldaşı seçmək idi: qadınların arzu və istəkləri bu işdə heç bir rol oynamırdı. Hətta qadın rəsmi şəkildə ərə gedib boşansaydı, onun ikinci dəfə ərə getməsi və ya əvvəlki əri ilə barışaraq yenidən evlənməsi də onun qəyyumlarından asılı idi. Bəzən bir-birindən ayrılmış ər-arvadın yeni-dən öz ailə həyatlarını davam etdirmək istəklərinə baxma-yaraq, onların qəyyumları öz şəxsi mənfəətləri naminə, ya-xud xurafi əqidələr səbəbilə bu işə mane olurdular.\nQuran bu adəti aşkar şəkildə məhkum edərək buyurur ki, qadının qəyyumlarının və sair şəxslərin belə bir hüqu-qu yoxdur. Çünki izdivacın iki əsas tərəfini təşkil edən qadın və kişi ayrıldıqdan sonra bir-biri ilə razılaşıb yenidən izdivac etmək qərarına gələrsə, başqalarının bu işə müxalifət və ya müdaxilə etməsinin heç bir əsası yoxdur.\nYuxarıdakı ayədən məlum olur ki, birinci dəfə ərə ge-dib boşanan qadınlar yenidən ərə getmək istəsələr, qəyyumla-rının razılığı şərt deyildir və onların müxalifət etmə-sinin heç bir təsiri yoxdur. Amma bu ayə bakirə qızların ərə getməsində qəyyumlarının icazəsinin lazım olması ba-rəsində heç bir şey demir. (Bu məsələ fiqhi kitablarda şərh olunmuşdur.)\nAyənin sonunda buyurulur: Sizin xeyrinizə bəyan olunan bu hökmlər Allaha və Qiyamət gününə imanlı olan şəxslərə təsir qoyur. Həmçinin göstərir ki, insan Allahpərəstlik sayəsində özünə pərəstişdən xilas olmayınca, heç vaxt öz şəxsi meyllərini nəzarət altına alıb azğınlıqdan xilas ola bilməz: “(Bu göstərişlər) sizin ailələrinizin inkişafı üçün daha təsirli, aludəlikləri yumaq üçün daha faydalıdır.”\nBu cümlə göstərir ki, hökmlərə əməl etməyin müsbət nə-ticəsi insanın özünə qayıdır. Amma ola bilsin ki, onlar məlumatsızlıq ucbatından hökmlərin səbəb və fəlsəfəsin-dən agah olmasınlar. Bütün sirlərdən agah olan Allah bu göstərişləri məhz sizin mənafeyinizin qorunması, ailələ-rin pak-pakizə olması üçün vermişdir.\nDiqqət yetirilməlidir ki, bu cümlədə həmin göstəriş-lərə əməl olunması həm təzkiyə (ruhun saflaşdırılması), həm də təharət (paklıq) səbəbi kimi təqdim edilmişdir. Bu-nun da mənası budur ki, bu göstərişlərə əməl olunması həm ailələrdə səhvən baş verən anlaşılmamazlığı aradan qal-dırır, həm onları paklaşıdırır, həm də inkişaf, təka-mül, xeyir-bərəkət yolunu onların üzünə açır.


Azərbaycan Çexiyaya ildə 1-1,5 mlrd. dollar məbləğində neft satır\nAzərbaycan Çexiyanın böyük enerji tərəfdaşıdır. Azərbaycan nefti bu ölkənin neft tələbatının üçdə birini ödəyir. Öz növbəsində, Azərbaycanın Çexiyaya neft satışından illik gəliri 1-1,5 mlrd. dollar təşkil edir.\n2017-ci ilin yanvar-oktyabr aylarında iki ölkə arasında ticarət dövriyyəsi 924 mln. dollar, yəni 2016-cı böhran ili boyunca olduğundan 1,5 dəfə çox təşkil edib. Bu barədə bugünkü mətbuat konfransında Çexiya səfirliyinin iqtisadi və ticari məsələlər üzrə katibi Yan Jindrix (Jan Jindrich) bildirib.\nÇexiyadan idxal cəmi 78 mln. dollar təşkil edib, Azərbaycan ixracı isə 846 mln.dollar səviyyəsində olub.\nÇexiya Azərbaycanın ixrac strukturunda 7-ci yeri tutur.\nÇexiya ən böyük xarici investorlar arasındadır. Bu ölkənin bankları və şirkətləri Azərbaycana 2 mlrd. dollara yanxın investisiya ediblər.\nÇexiya şirkətlərinin həyata keçirdiyi böyük layihələr arasında Bakı-Tbilisi-Qars dəmir yolunun yenidən qurulması da var. Bu layihədə "Moravia steel" və "Trihacke Zelezarnıy" şirkətləri iştirak ediblər.\nBakıda işləyən qırmızı İveco avtobuslarının yarısı da Çexiya istehsalıdır (digər yarısı Fransada istehsal olunub).\nÇexiya Azərbaycana Tatra yük avtomobilləri ixrac edir.\nHazırda Gəncə Avtomobil Zavodunda bu maşınların yığılmasına başlanması haqqında ilkin razılaşmalar əldə olunub.\nÇexiya da Azərbaycan investorları üçün cəlbedici bazardır. Doğrudur, imkanlı azərbaycanlılar şəxsi daşınmaz əmlaka, o cümlədən Karlovı Varıda kurortlara yatırım etməyə üstünlük verir və bu məsələ ilə bağlı statistika açıqlanmır. Amma kommersiya layihələrinə kapital qoyulması prosesi də başlayıb.\nÇexiyanın Azərbaycandakı səfiri Viteslav Viponka (Vitezslav Pivonka) bildirib ki, Azersun Holding Praqanın mərkəzində və Brno şəhərində böyük alış-veriş mərkəzlərinin tikintisinə başlayıb.\nMətbuat konfransında səfir qeyd edib ki, gələn il hər iki ölkə üçün əlamətdardır.\n2018-ci ildə Azərbaycanda və Çexiyada müstəqil respublika elan edilməsinin 100 illiyi qeyd olunur. Hər iki ölkədə prezident seçkiləri keçiriləcək. 2015-ci ildə Çexiya prezidenti Miloş Zeeman Azərbaycana rəsmi səfərə gəlib. Azərbaycan prezidenti də Praqaya rəsmi səfərə dəvət olunub.\nSəfir həmçinin təhsil sahəsində və humanitar sahədə əməkdaşlığın inkişaf etdiyini qeyd edib.\nÇexiyanın özəl şirkətlərinin dəstəyi ilə Şamaxı rayonunun Qaravəlli kəndində "Energetik cəhətdən səmərəli məktəb"in yaradılması layihəsi həyata keçirilir.


Azərbaycan çempionundan gözlənilməz nəticə\nRusiyanın paytaxtı Moskvada keçirilən şahmat üzrə “Aeroflot Open” turnirə yekun vurulub. Apasport.az saytının məlumatına görə, yarışın B divizionunun qaliblərinin adlarından sonra A divizionunun da ən güclüləri müəyyənləşib.\nTurnirdə mübarizə aparan milli komandamızın üzvlərindən ən yaxşı nəticəni Rauf Məmmədov göstərib. 9 oyundan 6 xal toplayan həmyerlimiz “Aeroflot Open”i 9-cu yerdə başa vurub. Son Azərbaycan çempionu Nicat Məmmədovun isə 85 iştirakçı arasında 66-cı olmağa gücü çatıb. O, keçirdiyi görüşlərdə cəmi 3,5 xal toplayıb.\nQeyd edək ki, yarışın qalibi adını 6,5 xalla Le Kuanq Lyem (Veytnam) qazanıb.


Tədris Cərrahiyyə Klinikasının 400-dən çox əməkdaşı koronavirusla mübarizəyə qoşulub\nƏsas səhifə / Koronavirus / Tədris Cərrahiyyə Klinikasının 400-dən çox əməkdaşı koronavirusla mübarizəyə qoşulub\nAprelin 1-dən etibarən Azərbaycan Tibb Universitetinin (ATU) Tədris Cərrahiyyə Klinikası yeni növ koronavirus (COVID-19) infeksiyasına yoluxan xəstələri qəbul edir. İndiyədək 600-dən çox koronaviruslu xəstə klinikada müalicə alıb. Hazırda klinikanın 400-ə yaxın əməkdaşı COVID-19 pandemiyası ilə mübarizəyə qoşulub. Onlar xəstələrin sağalması uğrunda fədakarcasına işləyir, yorulmaq bilmədən xəstələrin müalicəsində iştirak edirlər.\nAZƏRTAC xəbər verir ki, bunu klinikanın direktoru, professor Surxay Hadıyev deyib.\nProfessor bildirib ki, ATU-nun Tədris Cərrahiyyə Klinikasının açılışı 2013-cü ildə Prezident İlham Əliyev və birinci xanım Mehriban Əliyevanın iştirakı ilə olub. Bu, nəinki regionda, MDB ölkələrində ilk belə universitet klinikası idi.\n“Klinikanın yaradılmasında əsas məqsəd xalqımıza yüksək səviyyəli tibbi xidmət göstərmək, hər kəsin ən son etibar edə biləcəyi referans diaqnostika, müalicə və cərrahi mərkəz olmaq, bununla yanaşı, yüksək səviyyədə elm-tədris proqramları həyata keçirmək, tibbi kadrların hazırlanması səviyyəsini yüksəltmək idi. Hər gün, hər an bu məqsədlər uğrunda çalışırıq. Bu yaxınlarda dövlət başçısı da pandemiya ilə mübarizədə klinikanın adını xüsusi qeyd etdi. Bu, işimizə verilən böyük qiymət idi. Əminliklə deyə bilərik ki, pandemiya dövründə ölkəmizin səhiyyəsi özünü yaxşı tərəfdən göstərə bilir. Çünki səhiyyə sisteminin inkişafı, bu sahənin maddi-texniki bazasının, kadr potensialının gücləndirilməsi və infrastrukturun yenilənməsi təkcə indiki dövrdə yox, daim diqqət mərkəzindədir. Son illər Prezident İlham Əliyevin diqqət və qayğısı ilə nəinki paytaxt Bakıda, bölgələrdə də müasir tibb mərkəzləri açılır, köhnə tibb ocaqları yenidən bərpa olunaraq müasir avadanlıqlarla təmin edilir. Burada Səhiyyə Nazirliyinin işini də dəyərləndirmək lazımdır. Ölkəmizdə daim səhiyyənin səmərəsinin yüksəldilməsi və intensivləşdirilməsi üçün baza yaradıldığından pandemiya dövründə Azərbaycanda xəstələrin qəbulu ilə bağlı ciddi problem yaşanmır. Koronavirusla mübarizə üçün yüksəksəviyyəli təchizatı olan xəstəxanalar işə salınıb. Tibb işçilərinin sosial müdafiəsinin gücləndirilməsi üçün sərəncamlar verilib. Dövlət insanların sağlamlığının müdafiəsi sahəsində öz öhdəliyini layiqincə yerinə yetirir”, – deyə S.Hadıyev qeyd edib.\nKlinikanın direktorunun sözlərinə görə, ölkəmizdə kifayət qədər xəstəxana, çarpayı sayı var və xəstələrin müalicəsi üçün bütün zəruri addımlar atılır, lazımi dərmanlar ölkəyə gətirilir. Lakin görülən tədbirlərə baxmayaraq, koronavirusa yoluxanların, həmçinin dünyasını dəyişənlərin də sayı artmaqdadır: “Fikrimcə, son günlər koronavirusa yoluxanların sayında artım dinamikası insanların öz sağlamlıqlarına laqeyd, etinasız yanaşması ilə bağlıdır. Əhaliyə dəfələrlə müraciət olunsa da, bəzi vətəndaşlar özlərini qorumurlar. Bu da son nəticədə problemlər yaradır. Hazırda insanların sağlamlığının qorunması, gələcək nəslin sağlam böyüməsi ölkəmizdə dövlət siyasətinin prioritet istiqamətlərindən biridir və dövlətimizin başçısı bu məsələləri daim diqqət mərkəzində saxlayır. İyunun 17-si ölkəmizdə Tibb İşçilərinin Peşə Bayramı Günü kimi qeyd olunur. İndiki çətin və mürəkkəb zamanda peşə bayramı münasibətilə hər bir tibb işçisini təbrik edirəm. Bizim elə həkimlərimiz, tibb bacılarımız və işçilərimiz var ki, uzun müddətdir öz doğmalarından ayrı qalıblar. Ağır durumda, xüsusi geyimlərdə gecə-gündüz xəstələrin yanındadırlar. Bu şərəfli peşə sahiblərini təbrik edir, onlara ən əsas cansağlığı arzulayıram. Ümid edirəm ki, dövlətimizin səyi, tibb işçilərinin fədakarlığı və əhalinin məsuliyyətli davranışı sayəsində bu bəlaya qısa zamanda qalib gələ biləcəyik”.\nÇirkli əllərlə gözə toxunmaq virusa yoluxma ehtimalını artırır


Müsəlmanlara SMS-lə boşanmaq qadağan edilib\n2022, 25 May, çərşənbə, Bakı vaxtı 21:16\n"Talaq" sözünü mesajla alsalar da, boşanmayacaqlar\nTacikistanda bundan sonra arvada “Talaq” sözünü göndərməklə boşanmaq mümkün deyil\nTacikistanın dini hakimiyyəti SMS boşanmanı qadağan edən fətva verib. Dövlət Dini Komitəsinin verdiyi məlumata görə, son vaxtlar telefonla boşanmaların sayının artması ölkədə narazılıqların çoxalmasına səbəb olub. Belə ki, Rusiyada əmək miqrantları olan bir çox tacik kişiləri bir telefon zəngi ilə, yaxud da sadəcə SMS göndərməklə arvadlarından boşandıqlarını elan edirlər.\nTaciklərin mənsub olduğu sünni təriqəti bu ölkədəki kişilərə 1 ya 3 dəfə “talaq” deməklə arvadlarından boşanmasına imkan verir. Lakin tacik dini liderləri iddia edirlər ki, boşanmaq bu qədər asan ola bilməz.\nÖlkənin Dövlət Dini Komitəsinin rəhbəri Abdulrəhim Xoliqov deyir ki, ölkə qanunvericiliyi telefonla boşanmağa icazə vermir: “Bu üsul Tacikistan qanunlarına ziddir. Həmçinin İslama qarşıdır. Dövlət Dini Komitəsi və Üləma Şurası bu mövzuda müzakirə aparıblar və verilən qərar belədir: bu cür boşanma üsulu qadağan edilir”.\n“Bu, qadın və uşaq hüquqlarını pozan ədalətsiz və qanunsuz bir aktdır” deyən Tacikistan İslam Universitetinin rektoru Umarəli Nazarzoda tacik kişilərinə müraciət edərək onları ailə dəyərlərinə hörmət etməyi və evliliklərini dağılmasının qarısının alınmasına çağırıb. Amma islam alimi onu da vurğulayıb ki, əgər boşanma doğrudan da vacibdirsə, onda kişilər zəruri arqumentləri göstərməklə bu işi şərəflə yerinə yetirməlidirlər.\nSMS BOŞANMA - KİŞİLƏRİN DOSTU?\nYerli vəkillər qeyd edirlər ki, SMS vasitəsilə boşanmalar adətən qadınlar və uşaqların xeyrinə olmur – onlar boşanma nəticəsində heç bir maliyyə yardımı almırlar. Çünki qadınlar öz ərlərini Rusiyadan tapıb geri qaytartdıra bilmirlər.\nTacikistandan olan miqrantların əksəriyyəti Rusiyada mövsümi işlərə gedir və orda qanunsuz şəraitdə, müqavilə olmadan (əsasən tikinti sahəsində) işləyirlər. Onların əksəriyyəti heç Rusiyada qeydiyyata da düşmür.\nTacikistanda mobil telefonla boşanmaların rəsmi statistikası yoxdur. Amma yerli media belə halların yüzlərlə olduğunu yazır.


KÖŞƏ YAZILARI Archives - ONN MEDİA\nTürkiyədə yaşayan dəyərli həmyerlimiz, içtimai siyasi xadim, tanınmış tarixçi, Türk dünyasının dəyərli ziyalısı professor Aygün Attardan ibrətamiz bir yazı Türkiyədə fəaliyyət göstərən turkishnews media qurumu tərəfindən yayımlanmışdı. Azərbaycan oxucularına maraqlı olduğunu nəzərə alaraq ONN media turkishnews-ə istinadla mövcud yazını olduğu kimi təqdim edir. “Bir gazetenin görevi, ülkedeki ve dünyadaki gelişmeleri zamanında ve doğru olarak yayımlayarak, haberleri herhangi bir düşünceye bağlı [...]\nDekabr 11, 2018\tFəridə Qafarova Banner, KÖŞƏ YAZILARI\t0\nBayraqla “zarafat” etmək olmaz!\nQara Dəniz İqtisadi Əməkdaşlıq Təşkilatının İrəvanda keçirilən 52-ci plenar sessiyasında Azərbaycan bayrağı tərsinə qoyulması və bayrağı düzəltmədiyinə görə Milli Məclisin üzvü Əflatun Amaşov haqqında sosial şəbəkələrdə ildırım sürəti ilə yayıldı. Əsaslı əsasız, araşdırmadan kim nə gəldi başladı yazmağa. Lap elə birinci Qarabağ savaşı zamanı ildırım sürəti ilə yayılan təxribat xarakterli şaiyələri xatırladım. O şaiyələr ki, [...]\nDekabr 3, 2018\tadmin Banner, KÖŞƏ YAZILARI\t0\n“Mən dünyada müəllimdən uca və şərəfli ad tanımıram” – Ümummilli lider Heydər Əliyev. Dünya sivilizasiyasına bir çox ilklər vermiş Türklər bütün sahələrdə olduğu kimi tərbiyə, təhsil, əlifba mədəniyyətini dünyada quran ilk xalqlardandır. Ümumiyyətlə dünya sivilizasiyasının inkişafını Türklərsiz təsəvvür belə etmək mümkün deyil. Tarixdən də bəllidir ki, "Türk” sözünü ilk dəfə rəsmi dövlət adı olaraq qəbul etmiş [...]\nOktyabr 11, 2018\tadmin Banner, CƏMİYYƏT, KÖŞƏ YAZILARI\t0\nSağlam iradə və düşüncənin əsasını sağlam həyat təşkil edir\nHəyatımızın gözəlliyi canımızın sağlamlığı ilə qırılmaz sürətdə bağlıdır. Sağlam iradə, düşüncə və fəaliyyətin əsasını sağlam həyat təşkil edir. Məhz buna görədir ki, ulu babalarımız sağlamlığı dünyanın ən qiymətli sərvəti hesab ediblər və bununla bağlı çoxlu atalar sözü yaradıblar. Sağlam yaşamaq üçün düzgün qidalanmaq nə qədər əhəmiyyətlidirsə, fiziki hərəkətdə bir o qədər mühüm hadisədir. Bunu [...]\nOktyabr 2, 2018\tadmin Banner, İDMAN, KÖŞƏ YAZILARI\t0\n“Heç bir vətəndaş ictimai-siyasi həyata biganə qalmamalıdır” – Heydər Əliyev. 1988-ci ildə Ermənistandan Azərbaycana, dədə-baba torpaqlarından azərbaycan türklərilə birgə bizə yaxın və qohum olan, əsrlər boyu Qərbi Azərbaycanda yaşayan müsəlmən kürdlərin də ermənilər didərgin saldılar. Müsəlman kürdlər də Azərbaycana pənah gətirdi və eyni zamanda bizlərlə bərabər sənqər də erməniyə qarşı mübarizə apardı və şəhid oldu. [...]\nİyul 25, 2018\tadmin Banner, KÖŞƏ YAZILARI\t0\nAzərbaycanın Xalq artisti, hörmətli Emin Ağalarova səmimi məktub! Sizə hər zaman pərəstiş etmişəm. Bir azərbaycanlı, şirvanlı balası kimi. Çünki dünya sizi belə tanıyır. Və dünyanın sizi tanıması, həm də Azərbaycanı tanınması deməkdir. Son günlər təşkilatçısı olduğunuz “Jara” mahnı festivalının tərkibində Azərbaycana, paytaxtımız Bakıya qonaqların içərisində bir erməni axçisini də gətirəcəyiniz haqqında xəbərlər gəzməkdədir. Və bu [...]\nİyul 24, 2018\tadmin Banner, CƏMİYYƏT, KÖŞƏ YAZILARI\t0\nTürkiyədə yaşayan dəyərli həmyerlimiz, içtimai siyasi xadim, tanınmış tarixçi, Türk dünyasının dəyərli ziyalısı professor Aygün Attardan mükəmməl bir yazı. Azərbaycan oxucularına maraqlı olduğunu nəzərə alaraq ONN media mövcud yazını olduğu kimi təqdim edir. Son dönemlerde Gence’den gelen haberler Can Azerbaycan’da neler oluyor sorusunu kaçınılmaz kılıyor. Öncelikle Gence şehrini tanıyalım.Gence, BakÜ’nün 363 km. batısında Küçük Kafkasya dağlarının kuzeydoğu eteğinde, Kür [...]\nİyul 13, 2018\tadmin Banner, KÖŞƏ YAZILARI\t0\nTürkiyədə yaşayan dəyərli həmyerlimiz, içtimai siyasi xadim, tanınmış tarixçi, Türk dünyasının dəyərli ziyalısı professor Aygün Attar dan ibrətamiz bir yazı Türkiyədə fəaliyyət göstərən turkishnews media qurumu tərəfindən yayımlanmışdı. Azərbaycan oxucularına maraqlı olduğunu nəzərə alaraq ONN media mövcud yazını olduğu kimi təqdim edir. Sevgili dostlarım, yaşadığım cemiyeti yeterli ölçüde tanımadığımı farkettikten sonra bugünlerde farklı bir uygulamayı hayatıma sokmuş bulunmaktayım. Yaz okuluna [...]\nİyun 29, 2018\tadmin Banner, KÖŞƏ YAZILARI\t0


Bud nahiyəsinin plastikası | HekimTap\nChoose specialityLazeroloq Allergist Anesthesiologist-resuscitator Bariatric surgeon Cardiovascular Surgeon Coach Cosmetologist Defectologist Dental technician Dentist Dermatovenereologist Diagnostic radiologist Dietologist Echocardiographist Endocrinologist Gastroenterologist Geneticist Hepatologist Infectiologist Invasive radiologist Laboratory assistant Manual therapist Neonatologist Nephrologist Neurologist Neurosurgeon Obstetrician-gynecologist Oncologist Ophthalmologist Oral and maxillofacial surgeon Orthopedist-traumatologist Osteopath Otolaryngologist Pediatric cardiologist Pediatric dentist Pediatrician Pediatric neurologists Pediatric psychiatrist Pediatric surgeon Physiotherapist Plastic surgeon Proctologist Psychiatrist Psychologist Pulmonologist Radiologist Rheumatologist Sexopathologist Speech therapist Surgeon Teacher Therapist Trichologist Ultrasound specialist Urologist-andrologist Vertebrologist Сardiologist\nBud nahiyəsinin plastikası\nAuthor: Plastik cərrah Op. Dr. Günel Bayramlı 055 225-57-77\nBud nahiyəsinin plastikası nədir?\nBəzən ayaqlarda olan çatışmazlıqları münasib paltar seçməklə aradan qaldırmaq olur. Lakin bu cür estetik qüsur çimərliyə və ya hovuza gedərkən istər-istəməz psixoloji diskomfort yaradır. Bu baxımdna bud nahiyəsi də istisna deyil. Yaş artıqca, insan çox arıqladıqda və ya orqanizmdə hormonal dəyişikliklər baş verdikdə ayaqların yuxarı nahiyələri iri həcmli və kələkötür olur, sallaq dəri isə çox qeyri-estetik görünür.\nDiyeta, fiziki yükləmələr və apparat kosmetologiyası işə yaramadıqda, plastik cərrahiyyə köməyə çatır.\nBud nahiyəsi əməliyyatını 18 yaşını tamamlamış hər xanımda icraetmək olar. Amma əgər çəki itirməyiniz davam edirsə, o zaman ideal kilonuza çatdıqdan sonra əməliyyatın icra olunması nəticəni daha da mükəmməl edəcəkdir.\nBud nahiyəsi plastikası – əvvəlki və sonrakı mənzərə\nMüayinə zamanı budun iç səthinin probleminin dəri və ya piylə əlaqədar olduğu müəyyənləşdirilir. Əgər problem yağların miqdarının artıq olmasına bağlıdırsa, liposaksiya əməliyyatı məsləhət görülür, əgər problem artıq dəridirsə, o zaman artıq dərinin kəsilib çıxarılması - bud gərmə əməliyyatının icrası daha düzgündür.\nƏməliyyatın məqsədi budun iç səthində toplanmış artıq yağ və dərini kənarlaşdıraraq daha sıx, daha incə və daha gözəl bud konturu əldə etməkdir.\nƏməliyyat pasientin tam yatdığı ümumi anesteziya altında həyata keçirilir və təqribən 2 saat davam edir. Bu zaman budun iç səthi ilə genital nahiyə arasında, təbii büküş nahiyəsində çəp istiqamətdə kəsik aparılır. Bu kəsik budun iç səthində olan artıq dərini yığmağa xidmət edir.\nEyni zamanda budun ön və bayır səthində, dizin iç səthində artıq yağlar varsa, bunların da liposaksiya ilə çıxarılması mümkündür. Əməliyyatın sonunda sizə yara yerini fiksasiya etmək məqsədi ilə korset geyindirilir.\nAyaqların daha gözəl şəkil alması üçün bu korsetin 1 ay taxılması vacibdir. 1 gün xəstəxanada qalıb, ertəsi gün rahatlıqla evə gedə bilərsiniz. 7-10 gün ayaqlarınızda gərginlik və həssaslıq olacaqdır. 10 gün sonra iş həyatınıza geri dönə bilərsiniz.\nBud nahiyəsi plastikası – göstərişlər\n– Dəri sallanması, elastikliyin itirilməsi, “batıqların” əmələ gəlməsi;\n– Diyeta, kosmetoloji prosedurlar və ya fiziki hərəkətlərlə aradan qaldırılması mümkün olmayan piy “cibcikləri”, “qalife”, budlarda “qulaqclar”;\n– Budların iç nahiyəsində artıq dəri və piy toxuması səbəbindən sürtünmə və diskomfort hissi.\nBud nahiyəsi plastikası – əks-göstərişlər\n– Ürək-damar sistemi xəstəlikləri;\n– Qalxanabənzər vəzi və daxili orqanların xəstəlikləri;\n– Kəskin infeksion xəstəliklər;\n– Qan laxtalanmasına təsir göstərən xəstəliklər;\n– Bir və ya hər iki ayaqda qan damarlarının iltihabı;


Lənkəranda avtomobil aşıb, ölən və yaralanan var | Report.az\nLənkəranda avtomobil aşıb, ölən və yaralanan var Lənkəranda avtomobil aşıb, bir nəfər ölüb, bir nəfər ağır xəsarət alıb.\nLənkəranda avtomobil aşıb, bir nəfər ölüb, bir nəfər ağır xəsarət alıb.\n“Report”un Cənub Mərkəzinin verdiyi xəbərə görə hadisə Nərimanabad qəsəbəsi ərazisində baş verib.\nBelə ki, Lənkəran istiqamətində hərəkətdə olan "VAZ 21099" markalı 42-CA-210 dövlət qeydiyyat nişanlı avtomobil yoldan çıxaraq çökəkliyə aşıb. Nəticədə sürücü hadisə yerində ölüb. Avtomobildə sərnişin olan Liman şəhər sakini 1984-cü il təvəllüdlü Fariz Mövsün oğlu Sadıqov təcili yardımın köməyi ilə Lənkəran Rayon Mərkəzi Xəstəxanasına çatdırılıb və reanimasiya şöbəsinə yerləşdirilib.\nİlkin məlumata görə, ölən şəxs Lənkəran Rayon Qaz İstismar İdarəsinin əməkdaşı Məzahir Ağayevdir. Meyit müayinə olunmaq üçün Məhkəmə Tibbi Ekspertiza və Pataloji Anatomoya Birliyinin Lənkəran rayon şöbəsinə təhvil verilib.


2021, 25 İyul, bazar, Bakı vaxtı 13:36\n“Bu, vəkillik etdiyim adamlara qarşı ədalətsizlikdir”\nVəkillər Kollegiyası məhkəmələrə, istintaq orqanlarına Şəhla Hümbətovanın müdafiəçi kimi proseslərə buraxılmaması üçün məktublar göndərib.\nGəncə Apellyasiya Məhkəməsinin hakimi Teyyub Muxtarov bildirib ki, belə bir məktub onlara da daxil olub. Hakim noyabrın 29-da Gəncə hadisələrinə görə tutulanlardan 8 nəfərlik qrupun işinə baxarkən bu barədə məlumat verib.\nŞəhla Hümbətova bu qrupdakı 8 nəfərdən üçünün hüquqlarını müdafiə edir. O bildirib ki, hazırda vəkil kimi müdafiəsi altında olan şəxslərin işlərini başa çatdırmağa icazə verilməsi üçün Vəkillər Kollegiyasının rəhbərliyinə müraciət edib. Hələlik, onun bu müraciətinə baxılmayıb.\nHakim deyir ki, bu məsələ ilə bağlı Vəkillər Kollegiyası rəhbərliyinin yekun qərarı məlum olmadığından, indiki halda Şəhla Hümbətova müdafiəçi kimi prosesə buraxıla bilməz. Ona görə də müvəkkilləri ya yeni vəkil tutmalı, ya da onlara dövlət hesabına müdafiəçi təyin olunmalıdır.\nBu üzdən Gəncə hadisələri ilə bağlı 8 nəfərlik qrupun apellyasiya şikayətlərinə baxılması dekabrın 13-nə qədər təxirə salınıb.\n409 manat ödəyib\nŞəhla Hümbətova Vəkillər Kollegiyasından xaric olunmasına əsas kimi göstərilən iki səbəbə aydınlıq gətirib. Kollegiya rəhbərliyi iddia edir ki, Şəhla Hümbətova həm 6 aydan çox üzvlük haqqını ödəməyib, həm də bir vətəndaşın şikayəti əsasında onun faktları saxtalaşdırdığı üzə çıxıb.\nŞəhla Hümbətova deyir ki, bu il fevralın 2-də Kollegiyaya 409 manat ödəyib, düşünüb ki, bu, qarşıdakı 7 ayın üzvlük haqqıdır. Amma səhv edib, indi məlum olur ki, həmin məbləğ əvvəlki aylara hesablanıb:\n“O vaxt Mehman Hüseynovun işinin pik vaxtı idi, hətta düşündüm ki, öncədən yarım ilin pulunu ödəyim, rahat olum, yoxsa yaddan çıxıb qalır. Yoxsa niyə üzvlük haqqı ödəməyim ki? Ödənilməli olan və həmişə ödədiyimiz puldur. Hətta yadımdadır, öz-özümə düşünürdüm ki, növbəti yarım il üçün bir də payızda ödəyərəm”.\nVəkilin sözlərinə görə, ötən müddətdə üzvlük haqqının gecikdirilməsilə əlaqədar ona heç bir xəbərdarlıq da edilməyib.\nBir vətəndaşın şikayətinə gəlincə, Şəhla Hümbətovanın sözlərinə görə, 2018-ci ilin mayında vərəsəliklə bağlı bir mübahisədə tərəflərdən birinin hüquqlarını müdafiə edib. Əvvəlcədən razılaşıblar ki, bu iş üçün qonorarın məbləği 3 min manat olacaq:\n“İsrar etdi ki, vəkilə ödədiyi pulun qarşı tərəfdən alınması da iddia tələblərindən biri olsun. Razılaşdım. Dedim ki, həmin pul mənə ödənilməlidir ki, bu barədə qəbzi məhkəməyə təqdim edim. Çıxarıb 1000 manat verdi, dedi ki, “qalanını da gətirəcəyəm”. İş məhkəməyə getdi, qadın isə pulu gətirmədi. İddia təmin olunmadı. Həmin qəbzdən gedir söhbət. Bəli, inanıb aldanmışam, pulun hamısını almamış qəbz yazmışam. Öz ziyanıma etmişəm bunu, heç kimə ziyan vurmamışam...”\nŞəhla Hümbətova səhvə yol verdiyini etiraf edir. Ancaq deyir ki, onun diqqətsizliyi və ehtiyatsızlığının vəkillik fəaliyyətinə xitam verilməsilə nəticələnməsi də adekvat deyil, ədalətsizdir:\n“Özəlliklə də hazırda vəkillik etdiyim şəxslərə qarşı ədalətsizlikdir. Məncə, vəkilliyə xitam verilməsi - ən sərt tədbirin seçilməsi doğru deyil. İnanıram ki, məsələyə mən yazdığım prizmadan baxılsa, başqa intizam tədbiri seçilə bilər”.\nVəkillər Kollegiyası Rəyasət Heyətinin noyabrın 27-də keçirilən toplantısında vəkil Şəhla Hümbətovanın Kollegiyadan xaric edilməsi üçün məhkəməyə müraciət olunması barədə qərar qəbul edilib.


Elinalar çoxaldıqca... - MINVAL.INFO\nElina faciəsinin yükünü üzərimizdən atmadan Zaqatalada intihar edən 16 yaşlı qızın hekayəsindən qanımız dondu. Yayın bu cırhacırında qanımız, bədənimiz dondu rəsmən. Musiqili vida videosu çəkib, sonra da dünyadan köçmə qərarı verən uşağın hekayəsi isə hələ ki, tam açıq deyil. Amma ilkin eskizlər cızılıb: nişanına bir gün qalmış intihar edib, oxumaq istəyib, ailəsi qoymayıb, qızın başqa sevdiyi olduğu üçün bu nişana etiraz edib… Bunlardan hamısı düz də ola bilər və ya biri düz ola bilər. Yaxud bütün versiyalar yanlışdır. Gerçək isə təkdir: bu ölkədə hələ də azyaşlı qızların məcburi evlilik, təhsildən yayındırma kimi problemləri var və onlar həll edilmədikcə cana qəsdlər də olacaq.\nDüşündükcə təpəndən tüstü çıxır. Necə ola bilər ki, 21-ci əsrdə yaşayasan və məmləkətində gəncəcik qızlar, nəfəslərindən süd qoxusu çəkilməmiş balalar sırf istəmədikləri izdivaclara görə canına qıysınlar? Hansı məntiqlə 15-16-cı əsrlərə sürətli qayıdış olsun, “qız yükü, duz yükü” təsəvvürü ilə ailənin qızları tez ərə vermək üçün can atılsın? Nə haqla “qız uşağı oxumaz” təfəkkürü gənc ömürlərin qırılmasına səbəb olsun? İntihar üçün heç bir səbəb əsaslı deyil, bunu bilirik. Amma sənin ölkənin mərkəzi məktəbində oxuyanı bir cür intihara sürükləyirlər, ucqar kəndində oxuyanı başqa cür. Elinanı məktəbindəki müəllim-şagird təzyiqinə və sonra da məktəb rəhbərliyi vicdansızlığına görə itirdik, zaqatalalı yeniyetməni isə valideyn anlayışsızlığından, erkən nikah məcburiyyətindən… Yəni, biz sanki övladlarımızla necə davranacağımızı bilmirik. Ərə gedən kimi gözünü sənə dikib, “bir şey-mir şey var” deyə sual edən ağbirçəklər də anlatmır uşaq tərbiyəsinin detallarını. Bir çox hallarda bilmirlər çünki.\nHamının əlində televizor ekranı boyda bir dünya var – telefon. Bir Allahın bəndəsi orda açıb, uşaq tərbiyəsi, yeniyetmə psixologiyası ilə bağlı mütəxəssis rəyi, məsləhəti ilə tanış olmur. Sanki şadlıq sarayına girib, “a bəxtəvər qayınana” mahnısına oynamaqla bunlara valideynlik sertifikatı da verilib. Ya da 500 manat verib, gəlin saçı-makiyajı düzəltdirmək belə bir diploma bərabərdir. Hamının təcrübəsi özündən əvvəlki nəsillərdən gördükləridir: “Atam deyirdi, qızı özbaşına qoysan, ya davulçuya gedər, ya zurnaçıya…” Bu da olur uşaq tərbiyəsinin əsasnaməsi. Bundan başqası yalan-dolan… Bunlar oxumur, öyrənmir, övlad dərdi dinləmirlər. Nəticə: o cocuqların itkisi, axıdılan göz yaşı, çıxarılmayan dərslər… Şəxsən balaca uşaqlar tanıyıram ki, valideynləri onlarla söhbət etmədiyi üçün uşaq dil açıb, normal danışa bilmir. Bəli, ata-ananın başı telefonun içindədir bütün gün. Uşağa yeməyi də telefonda cizgi film göstərməklə yedirdirlər. Ünsiyyət yox, söz öyrətmə, danışdırma, uşaq oyunları oynamaq yox. Hardan öyrənəcək bu uşaq danışmağı? Cizgi filmindən. İndi balaca uşaqların əksərinin Osmanlı türkcəsində danışmasının yeganə səbəbi var: dili Türkiyə kanallarındakı cizgi filmlərindən öyrənirlər.\nHərdən məktəb qapılarında bir neçə dəqiqə dayanmaq kifayət edir ki, müasir şagirdlərin dünyasına bir qədər bələd olasan. Məktəb həyətinə çatanda ətəyinin belini bir neçə qarış qaldıran qızlar, qarnının içinə iki dəftəri pərçimləyib, “dərs oxumağa” gələn oğlanlar, tinlərdə siqaret çəkən balacalar, sinif rəhbərləri tərəfindən mağazaya nəsə almağa göndərilən aşağı sinif şagirdləri… Bunlar bəlkə də üzdə görünənlər, ən məsum günahlardır. Bir də bunun telefonda baxılan videoları, vatsap mesajları, qruplarda aparılan müzakirələri var. Şeytan bax, o detalların içində gizlənib. Normalda hər məktəbin bir neçə psixoloqu olmalıdır. Dediyimiz problemlərlə onlar maraqlanmalıdır. Bizim məktəblərdə isə psixoloq ştatını kiməsə əlavə maaş yazmaq üçün açırlar. Halbuki indi bütün uşaqların həssas bir psixoloqa ehtiyacı var. Çünki valideynlər ağır imtahan qarşısındadır: uşaqları dolandırmaq, geyindirmək, oxutmaq və ətraf mühitin təhlükələrindən qorumaq… Buna psixoloq funksiyasını əlavə etmək olmur.\nUşağı intihar edən atanın açıqlamasını oxudum. Erkən nikahla bağlı deyib ki, uşaq mənimdir, özüm bilərəm… Mən təəccüblənmədim. Uşağına əşya münasibəti göstərən atanın ailəsində belə itkilərin olması qaçılmazdır. Hardasa nəsə qırılır. Bu dəfə insan həyatı…\nTarix: 2019/08/04 16:40


Los-Ancelesdə televiziya sahəsində nailiyyətlərə görə «Emmi» mükafatının 68-ci təqdimat mərasimi keçirilib. Amerika Televiziya Akademiyası bu il sürpriz etmədən əksəriyyətin gözlədiyi nəticələri açıqlayıb.Ən yaxşı dramatik serial nominasiyası üzrə qalib, ötən il olduğu kimi, bu dəfə də «Taxt-tac oyu... Ətraflı\nİtaliya hökuməti 18 yaşına çatan gənclərə bu münasibətlə 500 avro məbləğində birdəfəlik mədəniyyət bonusu ödəmək barədə qərar qəbul edib. “Corriere della Serra” qəzetinin məlumatına görə, gənclər xüsusi vauçer şəklində veriləcək bu məbləği - kitablara, kino və teatra, sərgilərə, digər mədəni tədbirl... Ətraflı\n“Xaç atası”nın malikanəsi 195 milyon dollara satılır\nMəşhur “Xaç atası” filminin səhnələrinin çəkildiyi Los-Anceles dairəsində yerləşən malikanə 195 milyon dollara satışa çıxarılıb.1925-ci ildə Los-Ancelesin qərbindəki məşhur Beverli-Hillz rayonunda tikilən həmin bina ABŞ-da və dünyada ən bahalı daşınmaz əmlaklardan biridir. Malikanənin iki hektarlıq ... Ətraflı\nAsteroidə məşhur rok ifaçısının adı verilib\nSentyabrın 5-də Britaniyanın “Queen” qrupunun vokalisti Freddi Merkürinin anadan olmasının 70 illiyi şərəfinə Beynəlxalq Astronomiya İttifaqının kiçik planetlər mərkəzi 7473 saylı asteroidə onun adını verib. Mars və Yupiter planetləri arasında yerləşən asteroidlər kəmərində yerləşən fəza cismi müğən... Ətraflı\n18 yaşlı avstraliyalı gənc 54 günə dünyanı dolanıb\nAvstraliyalı 18 yaşlı Leklen Smart kiçik motorlu təyyarə ilə dünya turu edən ən gənc insan olub. Leklen Smart 54 gün davam edən səyahəti zamanı dünyanın 15 ölkəsində, 24 dəfə eniş edib. O, səyahəti zamanı əsasən hava şəraitinin, xarici aviadispetçerlərlə ünsiyyətin və digər insanların dəstəyinin olm... Ətraflı\nHavay adalarında dünyanın ən böyük dəniz qoruğu yaradılıb\nUNESCO-nun Dünya irsi siyahısında yer alan məkan 2 min kilometrədək uzanır UNESCO-nun baş direktoru İrina Bokova ABŞ Prezidenti Barak Obamanın Havayda (ABŞ) Papahanaumokuakea dəniz mühafizə zonasının genişləndirilməsi barədə qərarını alqışlayıb.Beləliklə, UNESCO-nun Dünya irsi siyahısında yer alan b... Ətraflı\nİtaliya muzeyləri zəlzələnin fəsadlarının aradan qaldırılmasına yardım edir\nİtaliya muzeyləri ötən həftə ölkədə baş vermiş dağıdıcı zəlzələnin fəsadlarının aradan qaldırılması üçün 610 min avro pul toplayıb. Bu barədə məlumatı ölkənin Mədəni İrs və Fəaliyyət, Turizm Nazirliyi yayıb.Bu məbləğ yalnız dövlət muzeyləri tərəfindən satılmış biletlərdən əldə olunan gəlirdir. Bu ma... Ətraflı\nDünyanın ən qədim tikiş iynəsi tapılıb\nRusiya arxeoloqları Altay vilayətindəki Denisov mağarasından 50 min il yaşı olan tikiş iynəsi tapıblar.Uzunluğu 6 santimetr olan iynə quş sümüyündən düzəldilib. İndiyədək alimlər arxeoloji tədqiqatlara əsaslanaraq hesab edirdilər ki, tikiş bacarığı 40 min il bundan əvvəl Fransada yaranıb. Altayda aş... Ətraflı\nİstanbulda dünyanın ən enli asma körpüsünün açılışı olacaq\nAvqustun 26-da İstanbulda Yavuz Sultan Səlim körpüsünün açılış mərasimi keçiriləcək. Bosfor körfəzi üzərində inşa edilən üçüncü körpünün açılış mərasimində Türkiyə Prezidenti Rəcəb Tayyib Ərdoğan, müxtəlif ölkələrdən qonaqlar iştirak edəcək. Tədbirə Milli Məclisin sədri Oqtay Əsədovun başçılığı ilə ... Ətraflı\nArılar üçün hotel\nBöyük Britaniyanın çay brendi sayılan “Taylors of Harrogate” şirkəti arılar üçün hotel tikib.Hoteldə fəaliyyət göstərən restoranda stollar üzərində şirin su, limonad və arıların xoşladığı ləzizlər düzülüb. Yataq otaqlarına isə xüsusi tunellər aparır.Gözəl interyerə malik hoteldə “qonaqlar”ın sayı ki... Ətraflı


“Ünvanlı dövlət sosial yardımının verilməsi dayandırılmayacaq” – Nazirlik açıqlama verdi\n04 Avqust 2016 - 14:23\n“Ünvanlı dövlət sosial yardımının verilməsi dayandırılmayacaq” –Nazirlik açıqlama verdi\n“Son günlər bəzi KİV-lərdə ünvanlı dövlət sosial yardım sisteminin avtomatlaşdırılmış infrastrukturunun qurulması, bu sistemin tam şəffaflaşdırılması yönündə aparılmış uğurlu islahat tədbirini məqsədli şəkildə gözdən salmağa, ləkələməyə çalışan yazılar dərc olunur. Bir sıra mətbu orqanlarda dərc olunmuş, guya ünvanlı dövlət sosial yardımlarının təyinatında neqativ hallara yol verilməsi və bu səbəbdən bu yardım proqramının dayandırılacağı barədə yazılar açıq-aşkar böhtan və şantaj xarakteri daşıyır”.\n"Report" xəbəbr verir ki, bunu Əmək və Əhalinin Sosial Müdafiəsi Nazirliyinin İctimaiyyətlə əlaqələr şöbəsinin müdiri Elman Babayev deyib.\nO bildirib ki, Azərbaycan Prezidenti İlham Əliyevin imzaladığı 2015-ci ilin fevral ayının 23-ü fərmanına əsasən, Əmək və Əhalinin Sosial Müdafiəsi Nazirliyi tərəfindən cari il fevral ayının 15-dən tətbiqinə başlanan ünvanlı dövlət sosial yardımı (ÜSY) üzrə Vahid Elektron Müraciət və Təyinat Alt Sistemi (VEMTAS) ünvanlı dövlət sosial yardımı proqramının icrası işlərinin tam şəffaf şəraitdə həyata keçirilməsini təmin edir. Bu sistem aztəminatlı ailələrin bu sosial yardım növündən heç bir məmur müdaxiləsi mümkün olmadan, tam şəffaf şəraitdə faydalanmasına imkan verib: “Ünvanlı sosial yardım üçün müraciətin edilməsi, bu müraciətə baxılması, yardımın təyin olunub-olunmaması barədə qərar verilməsi, hətta bu qərar barədə vətəndaşın məlumatlandırılması prosesi tam avtomatlaşdırılmış qaydada yerinə yetirilir. Yəni ünvanlı sosial yardım təyinatı prosesində heç bir məmur, ümumiyyətlə, insan faktoru işirak etmir və bu mümkün də deyil. Belə olan halda ünvanlı sosial yardımların təyinatında hansısa korrupsiya halına yol verildiyini yazmaq cəmiyyətə bilərəkdən yalan məlumat verməyə, bu gün beynəlxalq səviyyədə də yüksək qiymətləndirilən müasir və şəffaf bir sistem barədə məqsədli şəkildə böhtan yaymağa, mənfi ictimai fikir formalaşdırmağa hesablanıb”.


AMEA Mətbuat və informasiya şöbəsinin məlumatı\n5-6 aprel 2021-ci il tarixlərində bəzi kütləvi informasiya vasitələrində Hesablama Palatası tərəfindən AMEA-da aşkarlanmış nöqsanlarla bağlı dəqiqləşdirilməmiş məlumatlar yayılmışdır.\nMəlum olduğu kimi, "Hesablama Palatasının 2020-ci ildə fəaliyyəti haqqında" hesabatında AMEA-nın İşlər idarəsi tərəfindən "Şərq-Qərb" ASC-yə ödənişlərin edilməsi ilə bağlı qanun pozuntuları öz əksini tapmışdır.\nİctimaiyyətin diqqətinə çatdırmaq istəyirik ki, sözügedən hesabatlarda əksini tapmış nöqsanların AMEA prezidenti, akademik Ramiz Mehdiyevin fəaliyyəti dövrünə heç bir aidiyyatı yoxdur. Həmin maliyyə pozuntuları 2011-2012-ci illəri əhatə edir. Əksinə, Ramiz Mehdiyev Akademiyaya rəhbər təyin olunduqdan dərhal sonra, onun rəhbərliyi ilə Hesablama Palatası AMEA-da yoxlamalara dəvət edilmişdir ki, adıçəkilən nöqsanlar da məhz bu zaman aşkara çıxarılmışdır. Hesablama Palatasının 2019-cu ildə apardığı yoxlamalara əsasən müəyyən nöqsanlar üzə çıxdıqdan sonra AMEA-nın İşlər idarəsi tərəfindən araşdırmalar aparılmış, müvafiq sənədlərə baxış keçirilmiş və üzləşmə aktı tərtib edilərək aidiyyəti dövlət qurumlarına göndərilmişdir. Belə ki, 15.07.2011-ci il tarixli tender müqaviləsi üzrə 3 531 523 manat, 30.11.2012-ci il tarixli tender müqaviləsi üzrə isə 3 407 545 manat ödənişlər edilsə də, bu tender müqavilələrinin icrası tamamlanmamışdır.\nAparılmış yoxlamanın nəticələri 2020-ci ilin fevralında AMEA prezidentinə məruzə edildikdən sonra akademik Ramiz Mehdiyevin imzası ilə müvafiq məktub Azərbaycan Respublikasının Baş Prokuroruna ünvanlanmış, aidiyyatı qurumlar baş verənlər haqqında məlumatlandırılmışdır.\nÇox təəssüf ki, bəzi həmkarlarımız hadisənin həqiqi mahiyyətindən xəbərdar olmadan, ictimaiyyətə yanlış məlumatlar təqdim etmişlər.\nQeyd olunanları nəzərə alaraq, jurnalist həmkarlarımızdan dəqiqləşdirilməmiş məlumatları yaymamalarını, sensasiya naminə cəmiyyəti çaşdırmamalarını xahiş edirik.


Muzey günləri” çərçivəsində Naxçıvan Dövlət Universitetinin kollektivi Naxçıvan Dövlət Xalça Muzeyində olublar | Naxçıvan Dövlət Universiteti\nMuzey günləri” çərçivəsində Naxçıvan Dövlət Universitetinin kollektivi Naxçıvan Dövlət Xalça Muzeyində olublar\nMuzey günləri” çərçivəsində Naxçıvan Dövlət Xalça Muzeyində olan universitet kollektivinə bildirilib ki, 1998-ci ildən fəaliyyət göstərən muzey 2010-cu ildən yeni binaya köçürülüb. 2013-cü ildə muzeydə yenidənqurma işləri aparılıb ekspozisiya yenidən təşkil olunub. Qeyd olunub ki, Naxçıvan Dövlət Xalça Muzeyinin xalçaçılıq sənətinin təbliği, yaşadılması sahəsində özünəməxsus yeri var və muzeyin fəaliyyətində yaddaqalan mədəni hadisələr, görüşlər olub. 1999-cu ilin oktyabr ayında Azərbaycan xalqının ümummilli lideri Heydər Əliyevin Naxçıvan Muxtar Respublikasının yaradılmasının 75 illiyi ilə əlaqədar Naxçıvana səfəri zamanı bu muzeydə olması da əlamətdar hadisələrdən ən yaddaqalanıdır.\nVurğulanıb ki, Naxçıvan xalçaları qədim zamanlardan Azərbaycan xalçaçılıq sənətinin ən gözəl nümunələri hesab edilir. Muzeyin fonduna 4000-ə yaxın eksponat toplanıb ki, onlardan 400-dən çoxu ekspozisiyada sərgilənir. Bunlar Naxçıvan qrupuna aid çoxlu sayda xovlu və xovsuz xalça nümunələri, xalçaçılıq məmulatları, məişət əşyalarıdır. Palaz, cecim, kilim, şəddə, zili kimi xovsuz xalçalar, sujetli, portret və miniatür xalçalar, o cümlədən müxtəlif əl işləri, tikmələr, toxuculuq alətləri, xurcun, duz torbası və digər eskponatlardır.\nDiqqətə çatdırılıb ki, keçə xalça sənətinin ibtidai dövrünü təşkil edir. Sonrakı dövr üçün qamış yarpağından toxunan və el arasında həsir adı ilə tanınan çətən toxunub. Sonralar xovsuz xalçalar – palaz, cecim, kilim, zili, şəddə, inkişafının sonrakı dövrlərində xovlu xalçalar toxunub.\nMəlumat verilib ki, xalçalar üzərində olan naxışlar 4 qrupa bölünür: həndəsi naxışlar, zoomorf naxışlar (heyvan təsvirləri:quş, maral, qoç, əjdaha və s.), nəbati naxışlar (gül, yarpaq, ağac), antropomorf naxışlar (insan təsvirləri) vardır.\nQeyd olunub ki, Azərbaycan xalçaları 2010-cu ildə UNESCO-nun “Qeyri madii mədəni irs” siyahısına daxil edilib.\nMuzeyin bələdçisi bildirib ki, muzeyin 2013-cü ildə üç dildə internet saytı istifadəyə verilib. Bu da muzeyi virtual səyahət etməyə, ziyarətçilərə ekspozisiyadakı eksponatlarla bağlı məlumatlar verməyə, tarixi keçmişimizi öyrənməyə imkan yaradıb.\nSonda universitetin Pedaqoji fakültəsinin Texnologiya müəllimliyi ixtisası üzrə III kurs tələbələrinin toxuduğu xalça muzeyə hədiyyə edilib.


FM 200 Qazlı Söndürmə Sistemləri | Smart Security MMC - Yanğından mühafizə sistemləri\nAvtomatik yanğın söndürmə sistemləri içərisində yer alan FM 200 qazlı söndürmə sistemləri; Rəngsiz və qoxusuz olması səbəbindən üstünlük verilir. 25 bar təzyiq altında balonlara doldurulan FM200 maye şəklində mühafizə olunur. Geniş şəkildə istifadə edilən FM-200 qazlı söndürmə sistemləri bu qədər tez-tez üstünlük verilməsinin səbəbi tətbiq edildiyi sahəyə hər hansı bir zərər verməməsi və insan sağlamlığını təhdid edici bir tərəfinin olmamasıdır. İçərisində maye halda olan qaz püskürtmə yolu ilə yanıcı sahəyə tətbiq olunur və FM200 qazı buzlaqlar şəklində yanıcı səthi örtərək bir təbəqə yaradır. Halon qazına bənzər bir quruluşda olan FM 200 qazı Halon qazı kimi kimyəvi deyil, fiziki bir yanğın söndürmə sistemidir.\nBaş vermiş yanğının daha çox itkiyə səbəb olmaması üçün ən qısa müddətdə söndürülməsi lazımdır. Əks halda yanğının çıxdığı bölgədə olan müxtəlif sistem və şəbəkələr qısa müddət içərisində məhv olur. FM 200 qazlı söndürmə sistemlərinə qısa müddətdə müdaxilə etməsi səbəbilə üstünlük verilir. Yanğın həyəcanının işə düşməsindən sonra, alışdırma sistemi avtomatik olaraq hadisəyə müdaxilə edir və təxminən 8 saniyədə yanan səthə püskürmə prosesi həyata keçirir.\nSu, köpük və ya kimyəvi toz tərkibli yanğın söndürmə sistemlərinin tətbiq olunduğu səthlərdə fiziki cəhətdən ciddi zərərlər ortaya çıxır. Bu problem səbəbilə FM200 qazı inkişaf etdirilmiş və tətbiq edildiyi səthdə fiziki zərər buraxmadığı üçün geniş olaraq istifadə edilməyə başlanmışdır. Xüsusilə FM200 qazı ilə müdaxilə edilən sahələrdə yanğın sonrasında hər hansı bir təmizliyə ehtiyac duyulmaması da, bu sistemin geniş olaraq istifadə edilməsindəki ən mühüm amildir. Elektrik cihazların yer aldığı sahələrdə belə, yenə problem yaratmamaqdadır.\nFM200 qazının müəyyən xüsusiyyətlərini sıralayacaq olsaq;\nÞ Rəngsiz bir qazdır.\nÞ Qoxu verməmək xüsusiyyətinə malikdir.\nÞ Keçiricilik qabiliyyəti yoxdur.\nÞ Ozon təbəqəsinə zərər vermir.\nÞ Kimyəvi bir qaz olmadığı üçün insan sağlamlığını təhdid edici amilləri özündə saxlamır.\nÞ Qısa müddət içərisində bağlı mühitdə yayılır.\nÞ Qiymət baxımdan digər söndürücülərə nisbətən daha sərfəlidir.\nFM200 yanğın söndürmə sistemlərinin geniş şəkildə istifadə olunduğu sahələr isə bunlardır;\nKompüter Otaqları, Telefon Stansiyaları, İnformasiya Mərkəzləri, Muzeylər, Sənət Qalereyaları, Sistem Nəzarət Otaqları, Generator Bölmələri, Güc Paylama Mərkəzləri, Bank Seyfləri, Kitabxanalar, Disket və Disk kimi Arxivlərin Saxlama Sahələri, Aseton Kimi Alışqanlıq Maye Anbarları və s.


5 Mart 2021 15:45\nDünən İqtisadi Əməkdaşlıq Təşkilatının (İƏT) onlayn Zirvə toplantısı keçirildi. Azərbaycan Prezidenti İlham Əliyev başda olmaqla toplantıda çıxış edən üzv dövlətlərin liderləri Azərbaycanla bağlı çox nikbin fikirlər səsləndirdilər. Xüsusən də Türkiyə, Pakistan və Əfqanıstanın rəhbərlərinin Prezident İlham Əliyevi Vətən müharibəsində qələbə münasibətilə təbrik etməsi həmin ölkələrlə Azərbaycanın sıx tərəfdaşlıq əlaqələrinin bariz nümunəsi, Azərbaycanın dünyada artan nüfuzunun təsdiqidir.\n"Mən Azərbaycanın işğal olunmuş ərazilərinin müvəffəqiyyətlə azad edilməsi münasibətilə Prezident İlham Əliyevi xüsusilə təbrik etmək istəyirəm" deməklə Pakistanın baş naziri İmran Xan Azərbaycana və onun dövlət başçısına yüksək etimadının olduğunu bəyan etdi.\nHəmçinin, Türkiyə Prezidenti Rəcəb Tayyib Ərdoğanın Vətən müharibəsində qələbəni "dastanlara yazılacaq bir qələbə" adlandırması, Əfqanıstan Prezidenti Əşrəf Haninin "atanız sağ olsaydı, sizinlə fəxr duyardı" fikrini söyləməsi Zirvə toplantısında xüsusi diqqət çəkən fikirlər idi.\nƏfqanıstan və Pakistanın Azərbaycana dəstəyi ilə bağlı qısa xronikaya diqqət etsək, görərik ki, Əfqanıstan Prezidentinin Azərbaycanın ərazi bütövlüyü ilə bağlı açıq bəyanatı olmayıb. Lakin Azərbaycan Respublikasının Prezidentinə ad günü münasibətilə 2020-ci ilin dekabr ayında ünvanlandığı məktubuna diqqət edək: "Bu il Sizin 17 illik müdrik və uzaqgörən liderliyiniz sayəsində Azərbaycanın ərazi bütövlüyünün təmin olunması ilə bağlı tarixi qələbələrin qazanıldığı uğurlu bir ildir."\nHəmçinin, 28.09.2020 tarixində Əfqanıstan Xarici İşlər Nazirliyi belə bir bəyanat yaydı: "Dağlıq Qarabağ regionu beynəlxalq aləmdə Azərbaycanın tərkib hissəsi kimi tanınıb. Əfqanıstan Dağlıq Qarabağın işğalına son qoyulmasını tələb edir, Azərbaycan xalqının, Azərbaycan hökumətinin və dünyanın digər ölkələrinin bununla əlaqədar səylərini dəstəkləyir".\nPakistana gəldikdə isə 2020-ci il sentyabrın 27-də Pakistan Xarici İşlər Nazirliyinin yaydığı bəyanatında deyilir: "Erməni silahlı qüvvələri tərəfindən sentyabrın 27-də Azərbaycanın Tərtər, Ağdam, Füzuli və Cəbrayıl rayonlarının kəndlərinin mülki əhalisini intensiv atəşə tutmasını qınayırıq və bu, növbəti təxribatdır. Bu, bütün bölgənin sülh və təhlükəsizliyi üçün ciddi təhdiddir. Pakistan qardaş Azərbaycan xalqının yanındadır və onun ərazi bütövlüyünü dəstəkləyir. Azərbaycanın BMT Təhlükəsizlik Şurasının Dağlıq Qarabağla bağlı olan qətnamələrinə əsaslanan mövqeyini dəstəkləyirik".\n2020-ci il noyabrın 16-da Pakistanın Baş naziri İmran Xan bu ölkənin yerli televiziya kanallarından birinə müsahibəsində "Azərbaycan Silahlı Qüvvələri nümunəvi şücaət göstərib. Qarabağ mübahisəli ərazi deyil. Bütün dünya Qarabağın Azərbaycana məxsus olduğunu qəbul edir və onu bu ölkənin ərazisi kimi tanıyır. Azərbaycanlılar öz əzəli torpaqlarını geri qaytardılar" dedi.\nBu dəstəyin belə bir mühm tədbirdə bir daha ifadə edilməsi Azərbaycanın həm regionda, həm də İƏT çərçivəsindəki yüksək nüfuzundan xəbər verir. Bu toplantı, həmçinin İƏT-in nə qədər əhəmiyyətli bir təşkilat olduğunu göstərdi. Bu, məqsədi üzv dövlətlərin və bütövlükdə bölgənin davamlı iqtisadi inkişafı olan hökumətlərarası regional bir təşkilatdır. 1964-cü ildə İran, Pakistan və Türkiyə tərəfindən Regional İnkişaf üçün Əməkdaşlıq olaraq yaradılan təşkilat 1985-ci ildə "ECO" (İƏT) olaraq yenidən quruldu.\nTəşkilatın iqtisadi tədqiqat mərkəzi məhz Azərbaycanda təsis edilib. Birgə layihələrin hazırlanması üçün İqtisadi Əməkdaşlıq Təşkilatının (İƏT) iqtisadi tədqiqat mərkəzinin Azərbaycanda təsis edilməsi fikrini Azərbaycanın ümummilli lideri Heydər Əliyev ilk dəfə 2002-ci ildə İstanbulda keçirilmiş İƏT üzv ölkələrinin dövlət və hökumət başçılarının VII Zirvə Görüşündə irəli sürmüş və bunun vacibliyini qeyd etmişdi. Mərkəzin təsis edilməsi təklifi Prezident İlham Əliyev tərəfindən İƏT-in 2006-cı ildə Bakıda keçirilmiş IX Zirvə görüşündə təkrar irəli sürülmüş və bu təklif "Bakı Deklarasiyası-2006" adlı sənəddə öz əksini tapmışdır.


Vardanyan koronavirus və dünyanın dəyişməsi haqqında: “Mən erməniyəm 90-cı illəri xatırlayıram” – Ermənistanın İctimai Radiosu\nBaş səhifə | Bütün Xəbərlər | Siyasət | Vardanyan koronavirus və dünyanın dəyişməsi haqqında: “Mən erməniyəm 90-cı illəri xatırlayıram”\nVardanyan koronavirus və dünyanın dəyişməsi haqqında: “Mən erməniyəm 90-cı illəri xatırlayıram”\nMəşhur iş adamı və xeyriyyəçi Ruben Vardanyan yeni koronavirusun ümumyoluxması fəsadlarından danışdı.\n“Troika Dialog” şirkətinin təsissçisi, iş adamı və xeyriyyəçi Ruben Vardanyan tez-tez koronavirusun səbəb olduğu vəziyyətə görə ərzaq məhsullarının anbarlaşdılmasının olub olmaması barədə soruşur. Bu barədə iş adamı “RBC” televiziya kanalına verdiyi müsahibəsində bildirib.\n“Mən Ermənistanda yaşamışam və 90-cı illərin əvvəllərində işıqların necə söndüyünü, mühasirənin və müharibənin başlandığını, hər şeyin necə dayandığını görmüşəm.\nEvimiz 12 dərəcə isti idi, odun sobası qoyulmuşdu və biz gərək odun sobasıyla evimiz isidəydik, evimizdə əzəmətli şəkildə kitablar vardı və nəinki yalnız kitablar…” deyərək Vardanyan xatırlayır.\nBuna görə iş adamı həmişə evdə bir lampa və az miqdarda da olsa ərzaq ehtiyatını saxlayır.. Vardanyan etiraf etdi ki, “hamı bunun üçün ona gülür”. Koronavirus səbəbiylə qarmaqarışıq başlayarkən onun həyat yoldaşı Veronika Zonabend gülümsəyərk deyib ki, əbəs yerə deyil ki, o bütün bunları alıbdır.\nQeyd edək ki, işgüzar ilk dəfə deyil ki,etiraf edir ki, “qara gün” çörəyi saxlamaq barədə unutmur və düşünür ki, bu erməni xalqının genetik və tarixi xatirələrinin təzahürüdür.Bir xalq ki, Soyqırımını görüb, mühasirə və müharibə görüb yaşamışdır.\n“Nəyi ki, biz edirik Ermənistan üçündür hakimiyyət üçün deyil”-deyə Vardanyan qeyd edib.O, əmindir ki, dünya yeni bir dövrə qədəm basır. Və bu nəinki yalnız ümumyoluxma ilə əlaqədardır, onunla bağlıdır ki, cəmiyyət gərək dəyişikliyə məruz qalsın.\nİşgüzar qeyd edib ki, son 75 il ərzində ilk dəfəydi ki, qlobal müharibəsiz və ümumyoluxmayla yaşayırdı. Lakin oxşar olay, bu və ya digər miqyasla 50 ildən bir olur.\nOnun qənaətincə bəzi mərhələdə bəzi ilkin şərtlərdən təşkil olunmuş köhnə modellər fəaliyyətini dayandırır. Belə ki,böhranlar da dəyişikliklər üçün lazım gəlir.\nXeyriyyəçinin sözlərinə görə, indi artıq heç vaxt eyni olmayacaq. Və bu, bəşəriyyətin şam yandırma kəndə dönəcəyi demək deyil, harada ki, şamlar yandırılacaq və onun işığı altında kitab mütaliə ediləcək.\nDərk etməyə başlayacağıq ki, ekosistem vacibdir, məncə böyük şəhərlərdən kişik şəhərlərə doğru miqrasiya axını olacaq.İnkişafın yeni mərhələsində geri dönəcəklər”-deyərək Vardanyan qeyd edib.\nİş adamının sözlərinə görə, bu vəziyyətdə ən çox xidmətlər sahəsi , turizm, təhsil və s. zərər çəkəcək.Onun sözlərinə görə, bunun üçün dövlət sahibkarlara və əmək haqqı ilə yaşayan insanlara dəstək verməlidir.\nVardanyan gələcək üçün proqnoz verməyə tələsməyib, çünki hamısı bəşəriyyətin yaranmış vəziyyətdən necə və nə qədər tez çıxacağından asılıdır.


Erməni general Azərbaycanı rus qoşunu ilə hədələdi » Miq.AZ Azərbaycanda özəl xəbərlər, araşdırmalar, təhlillər və müsahibələrin tək ünvanı\nTarix: 12.10.2018 15:56\nErməni general "birləşmiş qoşun qruplaşması Qarabağ istiqamətində təcavüzü dəf etməyə hazırdırmı?” sualına cavab olaraq bildirib:"Biz hadisələrin necə inkişaf edəcəyini bilmirik. Əlbəttə, potensial düşmənin kim olduğunu və onun malik olduğu silahlara bələdik. Bununla belə, hadisələrin inkişafını əvvəlcədən bilmək olmaz. Yalnız onu deyə bilərəm ki, əgər buna ehtiyac yaranarsa, Rusiya-Ermənistan birləşmiş qoşun qruplaşması bu tapşırığı da yerinə yetirməyə hazırdır”.\nMüqavilənin müddəalarından da göründüyü kimi, Rusiya-Ermənistan birləşmiş qoşun qruplaşmasının Qarabağda hansısa əməliyyat aparmaq səlahiyyəti yoxdur və ola da bilməz. İdarəsi Moskvanın əlində olan bu qruplaşma yalnız Ermənistan sərhədlərinin təhlükəsizliyinə cavabdeh ola bilər. Qarabağ isə Azərbaycanın tarixi torpaqları və ərazisinin ayrılmaz tərkib hissəsidir. Beynəlxalq hüquq da həmin qruplaşmanın Qarabağda hansısa "əməliyyatını” istisna edir. O cümlədən, Rusiya rəsmilərinin bəyanatında da dəfələrlə bildirilib ki, Rusiya-Ermənistan birləşmiş qoşun qruplaşması Azərbaycana heç bir təhdid yaratmır və yaratmayacaq.\nGörünür, Kollektiv Təhlükəsizlik Müqaviləsi Təşkilatı rıçaqının köhnəlməsi və bu təşkilatın Ermənistan-Azərbaycan münaqişəsinə heç bir müdaxilə hüququ, yaxud səlahiyyətinin olmadığı barədə KTMT və Rusiya rəhbərliyinin çıxışları İrəvanı indi də Rusiya-Ermənistan birləşmiş qoşun qruplaşması ilə Azərbaycanı "təhdid” etməyə həvəsləndirir. Bu isə, güclü Azərbaycan ordusu qarşısında özbaşınalığın hökm sürdüyü Ermənistan ordusunun miskin durumundan diqqəti yayındırmaq üçün erməni cəmiyyətinə ünvanlanan növbəti köpüklü çıxışdan başqa bir şey deyil.